הוועדה לענייני ביקורת המדינה, כנסת 20, פרוטוקול מספר 127, 2016-06-15 09:37

קארין אלהרר: בוקר טוב לכולם.

קארין אלהרר: היום ה-15 ביוני 2016, ט' בסיוון התשע"ו.

קארין אלהרר: הנושאים בהם נדון הבוקר הם הרשות הלאומית לבטיחות בדרכים, דוח מבקר המדינה מקובץ דוחות ביקורת לשנת 2011, ישיבת מעקב וישיבת מעקב נוספת בנושא בקשה לחוות דעת מבקר המדינה בנושא מעברי חצייה בקרבת בסיסי צה"ל.

קארין אלהרר: בוקר טוב לאדוני שר התחבורה, אדוני מנכ"ל משרד התחבורה, אנחנו מעריכים ומודים לכם על שבאתם, לנציגי המבוקרים, לאורחים הנכבדים.

קארין אלהרר: שנת 2015 הסתיימה עם 355 הרוגים בתאונות דרכים והייתה השנה השלישית ברציפות בה נרשמה לצערנו הרב עלייה במספר ההרוגים בתאונות הדרכים.

קארין אלהרר: זאת הייתה השנה הגרועה ביותר מאז 2011, אדוני השר.

קארין אלהרר: חשוב ואקוטי - אני לא צריכה לומר לך, אני בוודאי בטוחה שאתה עוסק בזה כי הדבר חשוב, מדובר בחיי אדם - בשיפור מצב הקטל בכבישים.

קארין אלהרר: היום אני אבקש לחדד ולעסוק בנושא של מעברי החצייה בכניסה וביציאה מבסיסי צה"ל והנושא השני הוא נושא הרשות הלאומית לבטיחות בדרכים.

קארין אלהרר: זה דיון שני בנושא.

קארין אלהרר: מסיבה כזו או אחרת לא הייתה נציגות של משרד התחבורה בדיון הקודם ואני מאוד שמחה שאדוני השר ואדוני המנכ"ל נמצאים כאן.

קארין אלהרר: שמענו שאתה עוזב, אדוני המנכ"ל.

<עוזי יצחקי: כן.

<עוזי יצחקי: צריך גם לברך את השר על מינוי אישה כמנכ"לית ראשונה של משרד התחבורה.

<עוזי יצחקי: זה דבר לא פחות חשוב.

קארין אלהרר: בהזדמנות הזו אני רוצה להודות לך עוזי יצחקי על פועלך במשרד התחבורה.

קארין אלהרר: אני בטוחה שרבים מודים לך.

קארין אלהרר: כמובן אני רוצה לברך את המנכ"לית הנכנסת ולברך את השר על בחירתו.

קארין אלהרר: אני חושבת שזאת מנכ"לית, אין רבות נשים ולכן ברכות חמות.

קארין אלהרר: אני רוצה להתייחס גם לגבי הרשות.

קארין אלהרר: יש דוח מאוד מאוד חמור משנת 2011 שמצביע על כשלים שונים בכללם אי בקרה על המטות, אי מינוי מבקר פנים וכל מיני דברים פחות טובים.

קארין אלהרר: נדבר גם על המצב היום כי מאז 2011 עברו הרבה מים בנהר אבל עדיין חסרים נציגים בדירקטוריון של הרשות ואנחנו נשאל האם יש למשל תקציב לשנת 2016 או מי מפקח עליו.

קארין אלהרר: אני חייבת לומר, אדוני השר, שבדיון הקודם שהיה בנושא, בעיקר לגבי מעברי החצייה והתנאים ליד בסיסי צה"ל, הייתה הרגשה חמוצה כי משרד הביטחון אמר שהוא העביר רשימות והרשימות כן עברו ולא עברו ובינתיים לפני חצי שנה נהרג החייל האחרון ואני מקווה מאוד שהוא יהיה באמת האחרון בכלל.

קארין אלהרר: רק באוגוסט 2015 משרד הביטחון איגד בצורה מסודרת את רשימת בסיסי צה"ל הבעייתיים.

קארין אלהרר: לא ברור אם היא עברה בשנת 2016 או בשנת 2015, אבל גם אם היא עברה, אנחנו פחות מעוניינים ברשימות אלא אנחנו מעוניינים בפתרונות.

קארין אלהרר: בדיון הקודם משרד הביטחון עדכן שיש רשימה של חמישים בסיסים שהם על סדר היום ואני אשמח לדעת מה קרה עם אותם חמישים בסיסים ובפרט אני גם אשמח לדעת מה קרה עם הרשימה שהוועדה העבירה למשרד הביטחון.

קארין אלהרר: הרשימה הייתה ארוכה יותר ואתם התחייבתם בדיון הקודם שבתוך שלושה חודשים תהיה פרוגרמה.

קארין אלהרר: הדיון הקודם היה במרץ ועכשיו אנחנו ביוני.

קארין אלהרר: למעשה עברו שלושת החודשים ואני מאוד אשמח לשמוע את התייחסותכם לנושא.

קארין אלהרר: אדוני השר, תרצה לפתוח?

ישראל כץ: קודם כל, אני מודה על ההזמנה.

ישראל כץ: אלה נושאים חשובים.

ישראל כץ: אמנם באופן נדיר הדוח מ-2011 מתייחס לתקופה שאני אפילו עוד לא הייתי שר, למרות שאני בשנתי השמינית, אבל מבחינת רצף האחריות של המשרד, בהחלט אני נדרש לנושא.

ישראל כץ: הנושא נוגע והוא יותר קרוב למועד הקמת הרשות.

ישראל כץ: מאז ועד היום הדוח הוא נכון במובן שהוא מצביע על מאפיינים שקשורים לדרך הקמת הרשות, לנוסח החוק ולדברים אחרים שהם היו בעייתיים אז והם בעייתיים עד היום.

ישראל כץ: נכון שפעם אחת הוארך חוק הרשות בהוראת שעה נוספת, זה מה שהיה אפשר לעשות באותו זמן כאשר האלטרנטיבה הייתה לא להאריך בכלל, אבל עכשיו הכוונה היא בהחלט עד סוף 2017 להגיע למצב שיהיה חוק מותאם למשימות של הרשות ביחס ליכולת להקנות לה סמכויות.

ישראל כץ: הבעיה העיקרית בתהליך הקמת הרשות שנוצרה כתוצאה מפעילות ציבורית, עמותת אור ירוק ואחרים פעלו לכך, ולאבי נאור יש יחס אישי ותרומה אישית גדולה.

ישראל כץ: העניין הוא שכאשר זה הגיע – ויושבת כאן מלי סיטון, היועצת המשפטית הצעירה והוותיקה של משרד התחבורה – מכירים את ההיסטוריה של החקיקה, התהליך והדילמות, כאשר זה מגיע כבר לחקיקה, מגיע לכנסת ומול משרדי ממשלה, החזון שהיה היה להקים רשות שהיא תקבל את האחריות על התחומים וגם סמכויות שמצויות בידי משרדים אחרים וגם תקציב והתקציב הזה יהיה כלי מיקוח מבחינתה מול המשרדים במובן שאנחנו מביאים את התקציב ואתם נדרשים לקיים פעילות ברמה הנדרשת, במדיניות מוסכמת וכולי.

ישראל כץ: שני הדברים לא קרו.

ישראל כץ: החוק בסוף הוא חוק שלא נוטל סמכויות ממשרדים אחרים אלא משאיר את סמכויות החינוך בידי משרד החינוך, את סמכויות הבריאות בידי משרד הבריאות, גופי הצלה, את סמכויות השיטור בידי המשטרה והמשרד לביטחון פנים, ומשרד התחבורה הוא השותף הטוב ביותר כי נכון שהרשות היא גוף נפרד, אני כשר אחראי גם על הרשות וגם על המשרד – אגב, בחיים עצמם אני כשר עובד דרך המערכת שכביכול מובדלת בחוק וכל פעם מקבלת הערות ממבקר המדינה מדוע מנכ"ל המשרד מעורב ברשות.

ישראל כץ: אם כן, אין לי דרך אחרת אלא לעבוד – היום זה עוזי, מחר זאת קרן, היום זאת מלי ומחר זאת מלי – ואני עובד דרך אנשי המקצוע במשרד והם נדרשים ללוות ולעשות ולהביא לידיעתי ולהכרעתי נושאים שכבר מגיעים לנקודה בה שר צריך להיות מעורב ולהכריע בדברים.

ישראל כץ: כך אנחנו עושים בהרבה תחומים.

ישראל כץ: כלומר, המודל שיהיו כאן שני גופים שיתחרו זה בזה וקנאת סופרים תרבה חכמה, ושר אחד – לא עובד במציאות שאני כשר יודע לעבוד בה ואני חושב שאני די יודע לעבוד.

ישראל כץ: שר לא יכול ללכת ולבדוק פרטי פרטים.

ישראל כץ: אני עובד מולם כמו שאני עובד מול חברת נתיבי ישראל וכמו שאני עובד מול גורמים אחרים ומול הרכבת.

ישראל כץ: דרך היושב ראש, דרך הגורמים המשרדיים אצלי.

קארין אלהרר: מה הצעתך אדוני?

ישראל כץ: הדבר השני הוא סמכויות המשרדים.

ישראל כץ: הדבר השלישי הוא שלא עוגן תקציב.

ישראל כץ: כל פעם אני שומע על המיתולוגיה שהיו 550 מיליון שקלים מיועדים, היה כך וכך לזה וכך וכך לזה.

ישראל כץ: מעולם לא היה דבר כזה.

ישראל כץ: גם עת נכנסתי, מצאתי רשות עם מינויים פוליטיים.

ישראל כץ: למה אני אומר מינויים פוליטיים?

ישראל כץ: אנשים היו עם רקע פוליטי, אחד מועמד לרשימה בכנסת, אחד בנושאים אחרים.

ישראל כץ: אני חשבתי שצריך לארגן אותה.

ישראל כץ: מצאתי אותה עם אותן בעיות כמו שאני אומר היום.

ישראל כץ: שאפתי להביא את האנשים הטובים ביותר.

ישראל כץ: בדרך כלל הצעד המרכזי שאני יכול לעשות זה למנות יושב ראש, ליזום את מינוי היושב ראש, ויזמתי זאת.

ישראל כץ: היושב ראש הראשון היה אוריאל לין.

ישראל כץ: נכון שפעם הוא היה חבר כנסת בליכוד אבל באמת בלי שום קשר הוא מומחה גדול.

ישראל כץ: הוא היה גם יושב ראש ועדת המאבק בתאונות בדרכים בכנסת וכולי.

ישראל כץ: הוא הסכים להיות תקופה מסוימת.

ישראל כץ: גם מעמד היושב ראש לא מעוגן מספיק שם.

ישראל כץ: אם יושב ראש בא לפעול, הוא צריך גם יכולות לפעול אבל מצד שני הוא לא יושב ראש פעיל.

ישראל כץ: יש כאן דברים שדורשים תיקון, אם אנחנו הולכים לתקן את החוק.

ישראל כץ: לאחר מכן לקחתי את המומחה הכי גדול, את יעקב שיינין.

ישראל כץ: הוא היה ראש ועדת שיינין שהתוותה את המדיניות.

ישראל כץ: פניתי אליו ונתתי לו את המפתחות, אתה היושב ראש.

ישראל כץ: הוא החליף מנכ"ל, הוא עשה דברים והוביל וניווט במשך כמה שנים.

ישראל כץ: אחרי כן יש בחירות, חשבתי על ניצב במשטרה, אבי בן חמו, שהיה פעם ראש אגף תנועה והיום ראש הרשות להגנת עדים שעמד לפרוש אבל בסוף הוא לא פרש ולכן המתנו.

ישראל כץ: גיורא היה מנהל רשות התעופה האזרחית, עשה עבודה יסודית ורצינית גם בתחום התעופה בכלל וגם בתחום בטיחות התעופה.

ישראל כץ: המערכתיות, השיטתיות, היכולת הם נכס חשוב מאוד, גם הפטריוטיות שלו והרצון שלו לתרום, ולכן ביקשתי ממנו והוא הסכים לבוא.

ישראל כץ: ברגע שהוא הסכים לבוא, פעלנו מיד למנות אותו.

ישראל כץ: אגב, מינוי הדירקטורים, כשאני פונה למשרדי הממשלה לשלוח נציגים והם לא שולחים, אז אני אומר לעוזרים שלי שיפנו אליהם עוד פעם ועוד פעם.

ישראל כץ: לגבי נציגי ציבור, אני מנסה בדרך כלל לקשור את זה למינוי היושב ראש.

ישראל כץ: למשל, כשגיורא התמנה, ביקשתי ממנו להציע בעיקר מועמדות כי יש מחסור בנשים בדירקטוריון.

ישראל כץ: הוא הציע מספר מועמדות שנמסרו לבדיקת היועצת המשפטית.

<מלי סיטון: הן כבר הועברו לוועדה לבדיקת מינויים.

ישראל כץ: הם עברו אחרי בדיקה ראשונית לוועדה לבדיקת מינויים.

ישראל כץ: אני לא מכיר אותן.

ישראל כץ: גיורא מכיר אותן.

ישראל כץ: הוא השתדל לקחת מרקע מתאים שיכול להעשיר את פעילות הרשות ואני מקווה שבקרוב גם הנושא הזה יבוא על תיקונו.

ישראל כץ: מה שאנחנו חייבים לעשות.

ישראל כץ: חלק מהמשימות של גיורא כמו שגם חוקק את חוק הטיס, הוא עמד בראש המערכת, יחד עם משרד התחבורה, הוא לחזור על אותו מודל שיחוקק חוק שיתאים ושבסוף 2017 כבר יהיה חוק קבוע לרשות אבל יהיה חוק ריאלי.

ישראל כץ: אם משרדים מוכנים לתת סמכויות, מה שאני לא מאמין, אז יועברו הסמכויות.

ישראל כץ: אם לא, כל שר אחראי על התחום שלו בלי קשר לפעילות הרשות.

ישראל כץ: עם השר לביטחון פנים טקסנו עצה תוך בנושא והוא אמר שהוא ייקח את האחריות אליו ואני אמרתי לו בשמחה וברצון כי זה שמעבירים דרך הרשות, בסוף יתברר שאלה 25 מיליון כשתקציב אגף התנועה הוא חצי מיליארד שקלים ותקציב המשטרה הוא מעל עשרה מיליארד שקלים.

ישראל כץ: עם כל הכבוד, בתרבות הממשלתית זה כלי בידי פקידי האוצר לדורותיהם לומר שאנחנו העברנו את זה לרשות, כאילו הם לא אחראים לממן.

ישראל כץ: העבירו למשרד התחבורה, לרשות, והרשות כאילו אחראית עכשיו לממן.

ישראל כץ: בסוף, אחרי שסוכם הכול, נציג האוצר בדיון בוועדת הכלכלה אמר:

ישראל כץ: אחרי שסיכמתם, אני סוף סוף אוכל להעביר את הכסף.

ישראל כץ: אמרתי לו, כמה?

ישראל כץ: אמר, 25 מיליון שקלים.

ישראל כץ: זה לא רציני.

ישראל כץ: אני כן מאמין, וגיורא יסביר לכם בהמשך, איך כן הרשות יכולה להיות הסיירת שמובילה באיכות שלה, בשאר הדברים וגם בסמכויות שיש לה ובאחריות כך שהיא כן תוכל להשפיע על כל הגופים.

ישראל כץ: אבל שר החינוך צריך להיות אחראי על החינוך התחבורתי.

ישראל כץ: הוא צריך לקבל את כל העזרה, הכוונה, תכניות משותפות וכל הדברים האלה בהחלט צריכים להיות כי לא יכול להיות שבסוף מי שאחראי על בתי הספר מבחינת החוק זה שר החינוך ולנו אין שום סמכות בבתי הספר.

קארין אלהרר: זה נכון.

קארין אלהרר: אדוני השר, אתה ידוע כשר מאוד ביצועי.

קארין אלהרר: איך אתה מתכוון להפעיל את כל כובד משקלך שפחת בחודשים האחרונים?

ישראל כץ: קודם כל, תודה.

ישראל כץ: הביצועיות שלי קשורה לריאליזם.

ישראל כץ: אני יודע גם מה אני לא יכול ולכן אני מתבטא במה שאני יכול.

ישראל כץ: אין לי שום יומרה ליטול סמכויות משרים אחרים.

ישראל כץ: אם זה החוק וברור איך הדברים מתנהלים.

ישראל כץ: היה שר החינוך שי פירון שאת מכירה אותו ואנחנו מאוד מעריכים אותו והייתה לו אסכולה לצמצם בחינות בגרות.

ישראל כץ: אנחנו גיבשנו תכנית דווקא להכניס את הנושא הזה, להרחיב לשעתיים לימוד תחבורתי ולהפוך את זה לבחינת בגרות מחייבת עם ציון עובר כמו בספורט ובדברים אחרים.

ישראל כץ: לו הייתה אסכולה ואז כל התכנית שהכנו, כולל מימון, לא יכלה להתממש.

ישראל כץ: זה מראה מי האחראי.

ישראל כץ: האחראי וקובע את המדיניות בבתי הספר זה שר החינוך או כל הגורמים המקצועיים האחרים.

ישראל כץ: הייתה תכנית של אגף הרישוי לשדרג את החינוך התחבורתי, שמי שמסיים אותו גם יקבל אישור על מבחן תיאוריה, להפוך את בתי הספר למקום שבו לומדים יותר ומעבר לשיעורים, למבחן ולתיאוריה.

ישראל כץ: הרעיונות קיימים.

ישראל כץ: נגיד שמפקיעים את הסמכות ממשרד החינוך ומעבירים לרשות?

ישראל כץ: זה לא ריאלי ואני לא מאמין שזה יקרה.

ישראל כץ: אני חושב שהביטחון פנים והמשטרה צריכים להיות אחראים על אגף התנועה כי תשעים אחוזים מהפעילות היא שלהם והרשות צריכה מעורבת בקונספט.

ישראל כץ: אם יהיה ברשות איכות של מחקר, איכות של דברים אחרים, בהחלט היא תהיה שותפה והיא תהיה מובילה ביחד עם כל הגופים האלה.

ישראל כץ: גם מהדוח הזה, המסקנה היא לעדכן את חוק הרשות ולעשות אותו חוק ריאלי.

ישראל כץ: התקציב, כמו שאמרתי, מעולם לא היה מעוגן.

ישראל כץ: זה לא פרח מוגן, כמו שנקרא.

ישראל כץ: כל קיצוץ חל עליו.

ישראל כץ: מה זה ששר התחבורה מקצץ תקציב הרשות?

ישראל כץ: נראה לכם שיש שר תחבורה שלא רוצה תקציב יותר גדול לרשות?

ישראל כץ: יושבים פקידי האוצר – שוב, הם התחלפו כך שאני לא צריך להאשים מישהו ספציפי – ואומרים שאנחנו מציעים בתקציב כך וכך, ואז אתה מתווכח.

ישראל כץ: אני תמיד מגבה בכנסת החלטות ממשלה, גם אם לא הייתי שלם אתן.

ישראל כץ: הדבר היחידי שביקשתי מוועדת הכספים כמה פעמים, עת הופעתי בפניה, ובוועדת הכנסת, שיתערבו וינסו להגדיל את תקציב הרשות הלאומית לבטיחות בדרכים.

ישראל כץ: לפעמים ועדת הכספים רושמת על הלוח את הדרישות החריגות של כל שר ביחס לתקציב.

ישראל כץ: זה הדבר היחידי שפניתי לחברי הכנסת ולוועדות אבל בסופו של דבר הממשלה מצביעה.

ישראל כץ: זה התקציב.

ישראל כץ: לא משרד התחבורה קובע את התקציב.

ישראל כץ: זה לא שנותנים לו ואומרים לו לחלק.

ישראל כץ: משרד האוצר לא מאוהב בגופים מהסוג הזה.

ישראל כץ: אין גם מצב שאם אני מייבא כך וכך כלי רכב למדינה והמסים עולים, אז מעבירים את זה למאבק לבטיחות בדרכים.

ישראל כץ: הרי האוצר מאוד מקפיד לא לקשור בין ההכנסות שנוגעות לבין הכסף שהוא נותן.

ישראל כץ: תפיסה מאוד חכמה מבחינתם כי היא נותנת להם הרבה עודפים.

ישראל כץ: היום נגיד יש עודף גבייה במסים אבל הם לא מעבירים.

ישראל כץ: אני אומר לכם אפילו יותר מזה.

ישראל כץ: כאשר אנחנו חשבנו שמכשירי התרעה חכמים הם דבר מציל חיים, ואני בטוח בזה, וזאת קפיצת מדרגה מעבר לכל מה שעושים בתשתיות ובאמת לדעתי עשייה יוצאת דופן שגם יש לה תוצאות ואני אגע בהן, הייתה קרן ענבל או עודפי גבייה.

<עוזי יצחקי: עודפי גבייה.

ישראל כץ: בסך מיליארד וחצי שקלים,.

ישראל כץ: אמרתי לשר האוצר שבמקום שיחלקו את זה, שיעבירו את זה לציבור ושייעדו את זה למי שמתקין מערכות בטיחות.

ישראל כץ: ישראל היא מהמתקדמות בעולם.

ישראל כץ: אמרתי למלי שתקפיד שזאת לא רק חברה אחת אלא שתהיה כאן תחרות ושלא יאמרו שעשו את זה בשביל מישהו.

ישראל כץ: אם כן, יש שתי חברות בישראל ויש חברות בין לאומיות.

ישראל כץ: אבל משרד האוצר החליט להחזיר את הכסף.

ישראל כץ: אני חשבתי שמלבד הרכב החדש שאנחנו מתמרצים, משאיות ואוטובוסים ואני חתמתי על צו שמנובמבר חייבים להתקין, משאיות ואוטובוסים מעל שנת 2012 שאלה הן הרוב, ברכב המשומש, אם היו מתקינים את זה, היינו רואים ירידה של עשרות אחוזים אבל שר האוצר החליט אחרת.

ישראל כץ: דרך אגב, אנחנו עכשיו מנסים כל הזמן להתניע דיון בעניין.

ישראל כץ: אני לא רוצה את הכסף?

ישראל כץ: אני רוצה את הדברים אבל המדינה בנויה כך שיש משרד אוצר ויש דברים אחרים.

קארין אלהרר: מניסיונך לא ניתן יהיה להגיע לרשות עצמה כל עוד זה לא יעוגן בחקיקה.

ישראל כץ: לא.

ישראל כץ: הרשות היא עצמאית.

ישראל כץ: אני אומר שהחקיקה באה מהבית.

ישראל כץ: היא יכולה להיות חקיקה נכונה וריאלית.

ישראל כץ: אם רואים שלא מעבירים סמכות, להגדיר מראש את הדברים בצורה נכונה.

ישראל כץ: תקציב, אם רוצים לעשות תקציב מעוגן שאי אפשר לגעת בו והוא לא כפוף לקיצוצים ולכל הדברים, זה בסדר, אבל לא להגיד שזה כלי שבסוף 25 מיליון שקלים אמורים לקבוע למשטרה את המדיניות שלה.

ישראל כץ: עם כל הכבוד, גם לא יכולים לקבוע לה גם אם הסכום יותר גבוה.

ישראל כץ: אני חושב שהאחריות היא אחריות על השר לביטחון פנים, על מפכ"ל המשטרה, על ראש אגף תנועה.

ישראל כץ: אגב, גם אגף התנועה בתוך הערים, המחוזות בכלל אחראיים.

ישראל כץ: אפילו אם היית אומר שהרשות אחראית על אגף התנועה, מה שלא נכון ולא סביר בהיררכיה החוקית שיש כאן, אז יש לך את המחוזות בתוך הערים.

ישראל כץ: לכן אני אומר, תנו למשטרה להיות אחראית על המשטרה ולסייע לה בכל דבר שניתן.

ישראל כץ: כלומר, צריך להתאים חוק רשות, שזה אתגר לגיורא ולצוות לבנות אותו נכון, לחוקק אותו עם ההערות של המבקר שהיו נכונות ל-2011 ו הן גם יהיו בדוח החדש שהמבקר מכין והן תמיד נכונות ותמיד זה יגיע בסוף לכמה נקודות.

ישראל כץ: הערה אחרונה והיא החשובה ביותר.

ישראל כץ: המאבק בתאונות הדרכים הוא באמצעות הרשות והוא באמצעות משרד התחבורה, באמצעות המשטרה, באמצעות הרבה גופים.

ישראל כץ: אני חושב שמושקע כאן הרבה מאוד.

ישראל כץ: אני יכול להגיד לכם משהו לא בבחינת זה שאני מאושר מהתוצאות.

ישראל כץ: אני נכנסתי לתפקידי ב-2009, בשבע השנים עד היום – ובדקנו את המספרים – הייתה ירידה של כשלושים אחוזים במספר ההרוגים בתאונות הדרכים.

ישראל כץ: בשנת 2009 הייתה ירידה.

ישראל כץ: תגברנו מאוד את האכיפה.

ישראל כץ: דרך אגב, המכשירים הם תשתיות והאכיפה, אלה שתי הזרועות המרכזיות, והשאר הן זרועות שמניבות פירות בטווחים כאלה ואחרים.

ישראל כץ: חינוך ודאי חשוב לטווח הבינוני והארוך, שדרוג גופי הצלה, הסברה, כל הדברים האלה שבאמת עושים.

ישראל כץ: בנושא הזה גלגל"צ מומן על ידי משרד התחבורה, על ידי הרשות הלאומית לבטיחות בדרכים שהוקם בכלל על ידי ישראל קיסר נדמה לי כשר התחבורה כדי שיהיה כלי תקשורת שיעסוק בהסברה ובפעילות בנושא בטיחות בדרכים וזה כלי התקשורת הפופולרי ביותר מבין תחנות הרדיו.

ישראל כץ: עושים הכול כמעט בתחום ההסברה.

ישראל כץ: ממציאים סיסמאות ועושים.

ישראל כץ: מה לעשות שהנהג מתעקש לנהוג ואתם רואים תאונות במנהרות הכרמל, באוטוסטרדה של ירושלים, במקומות שכבר המדינה עשתה את מה שהיא יכלה בתשתיות ובדברים האחרים.

ישראל כץ: כשבא נהג ומתנגש באוטובוס, אין אפילו שיור של יכולת של המדינה אלא אם כן המדינה צריכה לנהוג בהגה.

ישראל כץ: אני אומר שהתשתיות, שיש להן משמעות, לכן יש מכשירי ההתרעה שהיו יכולים למנוע חלק מהדברים האלה וכולי.

ישראל כץ: אבל המגמה היא מגמה של ירידה.

ישראל כץ: בשנת 2008 היו כ-450 הרוגים.

ישראל כץ: סטטיסטיקות זה דבר בעייתי כי הרי כל אחד הוא עולם ומלואו.

ישראל כץ: אני מדבר כרגע בסטטיסטיקה, בתכניות עבודה.

ישראל כץ: ירדו כמעט במאה בשנת 2009 אז היה מאמץ מאוד גדול.

ישראל כץ: אבי בן חמו היה המפקד של משטרת התנועה.

ישראל כץ: אנחנו לקחנו תקציב מהרשות, שכרנו מאה ניידות באותו רגע כי גם לי התברר שהניידות קודם כבר נעלמו להן.

ישראל כץ: כל פעם זאת אותה שיטה.

ישראל כץ: למשטרה אין את האמצעים שלה לארגן לעצמה את הניידות לפי מה שהיא חושבת, היא צריכה לקבל סיוע מכאן וסיוע משם וטוב שביטלנו.

ישראל כץ: הייתה ירידה מאוד משמעותית של כמאה.

ישראל כץ: זה היה בשנת 2009.

ישראל כץ: בשנת 2010 ובשנת 2011 הייתה עלייה.

ישראל כץ: אגב, ב-2009 אור ירוק תקפו אותי באלף צמתים שפרסמו ברחבי המדינה עם התמונה שלי עם כיתוב מאוד קשה שאני אחראי על כל הרוג וכולי, בסוף קרה להם פנצ'ר – הייתה ירידה של מאה הרוגים אבל לא היה אף שלט אחד שבא ואמר אנחנו מצטערים.

ישראל כץ: בסדר.

ישראל כץ: מאז אני חושב שכל אחד הבין שהשני משקיע את מה שאפשר.

ישראל כץ: בשנת 2010 וב-2011 הייתה עלייה ופתאום בשנת 2012 – זה קשור גם לפעילות ויש לי המון פעילות בתחום התשתיות שהבשילו, כולל תשתית פנימית כאשר עשינו מבצעים מאוד גדולים בבטיחות רכה ובדברים אחרים – הייתה צניחה מדהימה אל מתחת ל-300 הרוגים בשנה.

ישראל כץ: אני זוכר שרציתי להבין מה המשמעות.

ישראל כץ: זה היה המספר הנמוך ביותר חמישים שנים אחורה.

ישראל כץ: מספר כלי הרכב - הרי אלה מונחים מוחלטים, זה לא ביחס למספר כלי הרכב - היה אז אחד חלקי שלושים או משהו כזה בחמישים השנים קודם.

ישראל כץ: אבל זו הייתה חריגה סטטיסטית שהיה ברור שאחריה תהיה עלייה מסוימת.

ישראל כץ: זה לא יכול לרדת כך ולהישאר קבוע ואכן בשנת 2013, 2014 ו-2015 הייתה עלייה.

ישראל כץ: בשנת 2015 הייתה עלייה קצת יותר גדולה.

ישראל כץ: בשנת 2016, ואנחנו לא רוצים לפתוח פה לשטן, בינתיים יש ירידה של מעל עשרה אחוזים וכבר עברה חצי שנה.

ישראל כץ: אם תבדקו את התקציבים של הרשות באותו זמן, ולא רק התקציב אלא לפעמים הביצוע, לא בטוח שבשנת 2012 תגלו שהיה להם את התקציב הכי גבוה.

ישראל כץ: אי אפשר להגיד שירד תקציב, יש תאונות.

ישראל כץ: המאמץ הוא גדול.

ישראל כץ: המאמץ הוא שיטתי.

ישראל כץ: השקעה בתשתיות, אומרים לי שאמרו שייתנו 400 מיליון שקלים לפרויקטים של מוקדי סיכון חוץ עירוניים וייתנו פנים עירונים.

ישראל כץ: אז קודם כל, מעולם לא היה 400 מיליון.

ישראל כץ: כשאני באתי הסכום היה מאתיים מיליון שקלים.

ישראל כץ: אבל מה שאנחנו עושים, בואו ניקח את הפרויקטים הבין-עירוניים, לוקחים עכשיו את הכביש לערד ועושים אוטוסטרדה שלמה משוקת.

ישראל כץ: לוקחים מקריית גת עד שוקת ועושים כביש חוצה ישראל.

ישראל כץ: אלה מאבקים.

ישראל כץ: עושים רכבות כבר בשדרות, בנתיבות ובאופקים.

ישראל כץ: עושים לכרמיאל, עושים לבית שאן.

ישראל כץ: כביש לבית שמש, כביש אדום, הכביש לאשקלון מסילבר, כביש אדום.

ישראל כץ: כל מה שאנחנו עושים, 99 אחוזים, ממירים כבישים אדומים בכבישים משוכללים, מעבירים לתחבורה הציבורית, אם אלה רכבות, אם זאת רפורמה גדולה מאוד בתחבורה הציבורית, אוטובוסים.

ישראל כץ: מאיפה אני יודע שהיא גדולה ויעילה?

ישראל כץ: כי מוניות השירות באות ובוכות לי ושם אין חכמות.

ישראל כץ: הם אומרים שברגע שהרחבתם את הפעילות של התחבורה הציבורית, זאת ההוכחה הכי טובה, והורדתם את המחירים, ועשיתם חיבור בין רכבת לאוטובוס, אין לנו עבודה, תוציא אותנו מהענף.

ישראל כץ: קחו אזורים שלמים כמו ראשון, חיפה ועוד הרבה מאוד מקומות, אתם רואים את אחוזי השימוש בתחבורה הציבורית שהוא נושא כבד ומסורבל כי לא מספיק לעשות דבר אחד.

ישראל כץ: זה כמו פאזל.

ישראל כץ: אתה צריך לעשות כמה דברים ביחד אבל זה הולך.

ישראל כץ: פעם ועדת טרכטנברג כתבה שכל מעבר לתחבורה הציבורית חוסך למשק כל אחוז, 400 מיליון שקלים.

ישראל כץ: רק עכשיו עלינו בבדיקה הראשונית על מעל ארבעה וחצי אחוזים ברפורמה וברכבות 17 אחוזים.

ישראל כץ: לדעתי, אם יבדקו בחודשים הקרובים, זה יהיה יותר.

ישראל כץ: כלומר, יש כאן מאמץ משולב של פיתוח תשתיות בקנה מידה חסר תקדים וכולם רואים את זה ושל מעבר לתחבורה ציבורית.

ישראל כץ: אני קבעתי לתכנית החומש הבאה של חברת נתיבי ישראל שהיא הזרוע המרכזית, שמתחילה בתחילת 2017 אבל כבר מכינים עכשיו, ואמרתי שאני מבטל בכלל את החלוקה המלאכותית בין מה שמיועד למוקדי סיכון.

ישראל כץ: יש עוד דבר מאוד מסוכן ואלה הן הפניות שמאלה.

ישראל כץ: ברגע שאתה מרחיב את הכבישים, הישובים הקטנים שאין להם רמזור, לצאת שמאלה ולהיכנס שמאלה – אני עומד שם עם נהג מקצועי ולוקח לנו עשרים דקות.

ישראל כץ: מה עושה הצעיר והמבוגרת והמבוגר והאחרים?

ישראל כץ: גם אם לא היו בינתיים תאונות, זה דבר קטלני.

ישראל כץ: אני הנחיתי כבר לפני שנים לגבש תכנית, יש 500 מקומות.

ישראל כץ: הנחיתי אותם בסיכום הסופי הרב-שנתי שכל מוקד סיכון שמאתרים אותו, מבצעים אותו.

ישראל כץ: כלומר, אם יש כך וכך מיליארדים, קודם כל למוקדי הסיכון.

ישראל כץ: כל מה שהופך למוקד סיכון תוך כדי חמש השנים האלה – מטפלים.

ישראל כץ: כל הפניות שמאלה, מקדמים את התכנון ומבצעים אותו.

ישראל כץ: קודם כל, דברים שהם בטיחות נטו.

ישראל כץ: מתקציב של שבעה מיליארד, 15 מיליארד, קודם כל, כל הדברים האלה.

ישראל כץ: אני לא מודד את זה בכסף אלא מודד את זה בעיקרון.

ישראל כץ: כל מוקד סיכום שקיים, כל פנייה שמאלה.

קארין אלהרר: לפי המיפוי, כמה כאלה יש?

ישראל כץ: לגבי מוקדי סיכון כל שנה יושבת ועדה עם הרשות לבטיחות, עם המשטרה, עם משרד התחבורה וכל הגורמים ולפי נתונים וכל מיני פרמטרים, כולל תאונות ודברים אחרים, קובעת רשימה שמוגדרת כמוקד סיכון.

ישראל כץ: הוועדה יושבת.

ישראל כץ: אני לא שותף בדיונים.

ישראל כץ: היא עושה רשימה ומתחילים לבצע את מוקדי הסיכון.

ישראל כץ: השנה ביקשנו מהאוצר להקדים ארבעים מיליון שקלים כדי שלא יהיה מוקד סיכון אחד.

ישראל כץ: ניסים לקח על עצמו להאיץ תכנון כי התכנון הוא דבר מעכב.

ישראל כץ: תכנון זה לא לשרטט קו על נייר אלא זה ללכת לוועדה הזאת, לגורם הזה, כאן יש לנו תשתית וכולי.

ישראל כץ: לקדם ולבצע.

ישראל כץ: אנחנו במצב שכל מוקדי הסיכון הידועים הולכים להיות מבוצעים ואני עכשיו מכניס את זה במסגרת התכנית הרב שנתית כעיקרון על.

ישראל כץ: מתחילים עם מוקדי סיכון, פניות שמאלה.

ישראל כץ: אגב, כבישי מעבר במגזר הלא יהודי, שם יש גם בעיה היסטורית, גם הם בעדיפות גבוהה.

ישראל כץ: דרכי מעבר שגם צריך לטפל בהם וכל הפרויקטים הגדולים ותחבורה ציבורית.

ישראל כץ: מעולם לא היה מאמץ כזה.

ישראל כץ: יש לזה משמעות עיקרית בהפחתת התאונות, גם אם שנה, גם אם שנתיים, גם אם שלוש שנים.

ישראל כץ: אני רוצה להגיד לכם שהשנה האחרונה שנמדדה כי כך עובדים בעולם, ב-OECD ובכל הגורמים, הייתה שנת 2014.

ישראל כץ: סוף שנת 2014, יש דוח של ה-OECD.

ישראל כץ: שנת 2015, הם עוד לא הוציאו דוח רשמי.

ישראל כץ: ישראל הייתה ב-OECD במקום חמש-שש מלמעלה יחד עם דנמרק.

ישראל כץ: כלומר, מדינה בטוחה, ברמת יחס כאשר על כל מאה אלף תושבים נדמה לי, יש מדד והמדד האובייקטיבי ביותר הוא מקום חמש-שש.

ישראל כץ: ראיתי לא מזמן דוח בתוך העשירייה המובילה בעולם.

ישראל כץ: אני רוצה להגיד לכם הלוואי ובכל התחומים האחרים – מדד העוני, מדד קידום העסקים, תחפשו אותנו במקום ה-150 ולמטה בעולם.

ישראל כץ: אגב, חוץ ממשק החלב שאנחנו הכי טובים בעולם ומתעקשים לחסל אותו, אנחנו לא בכל דבר הכי טובים בעולם.

ישראל כץ: בתחום הזה, כתוצאה מהשקעה שיטתית, אנחנו טובים.

ישראל כץ: כפי שאמרתי, שתי הזרועות העיקריות, הן התשתיות ואכיפת המשטרה.

ישראל כץ: אכיפת המשטרה, יש לה משמעות עצומה במובן שהיא יכולה לכפות על תשתיות שהן באמצע ביצוע.

ישראל כץ: המשטרה לא יכולה לשלוט בכל דבר כי אם הנהג פתאום עושה את הטעויות שלו או בזדון או ברשלנות או בדרך אחרת אבל זאת בהחלט זרוע שהמשטרה משקיעה וגם לא צריך לעשות לה עוול בעניין הזה.

ישראל כץ: היא משקיעה המון והיא עושה המון ואם המשטרה הייתה מפסיקה חצי שנה לעשות אכיפה, היינו רואים עלייה משמעותית.

ישראל כץ: יש משמעות גם לאכיפה הזאת ולכן אני בעד לתת להם את האפשרות ואת כל הכלים.

ישראל כץ: אני חושב שמה שנקבע עכשיו, זה הכי נכון.

ישראל כץ: היא אחראית על עצמה ויש לה משרד לביטחון פנים והשר לביטחון פנים עם המפכ"ל קובעים סדר עדיפות פנימי והבטיחות בדרכים היא אחד הדברים החשובים והמשטרה מקצה את המשאבים שלה.

ישראל כץ: לא הרשות, עם כל הכבוד, יכולה לקבוע להם סדר עדיפות פנימי של המשטרה בין הקצאה לזה ובין הקצאה לזה.

ישראל כץ: בתיאום עם המשטרה לקחנו – והם הסכימו – ותיקנו את החוק בכנסת במובן של אכיפה בנת"צים למשל, נתיבי תחבורה ציבורית.

ישראל כץ: המשטרה הסכימה שתהיה אכיפה אלקטרונית מצולמת באחריות העיריות ואפילו התקבול ילך באופן חריג לעיריות.

ישראל כץ: המשטרה בסופו של דבר, כשהיא צריכה לתגבר שוטרים בירושלים ובזמן אמת, זה דבר שיש לו עדיפות על פני להשאיר שוטר בנת"צ.

ישראל כץ: לכן אנחנו ממסדים גם את הדבר הזה.

ישראל כץ: העיריות, מהאינטרס שלהן ומהיכולות שלהן.

ישראל כץ: עיריית תל אביב בינתיים מתחילה לשחרר אותה מחלק מהמטלות, אבל אכיפה נטו בהחלט זה דבר שהוא חשוב.

ישראל כץ: הדברים האלה נעשים והתוצאות, עוד פעם, כל הרוג הוא עולם ומלואו אבל הגרף הוא ברור ביותר.

ישראל כץ: אני מקווה ש-2016 – כרגע בחצי שנתי זה כבר עניין של מגמה – יכולה להיות בה ירידה.

ישראל כץ: אגב, אני לא מביא תירוצים שקונים כלי רכב בצורה חריגה בישראל.

ישראל כץ: המדידה היא מוחלטת.

ישראל כץ: היא באופן מוחלט והיא לא ביחס למספר כלי הרכב אלא לפי פרמטר של תושבים וכולי.

ישראל כץ: לכן אני חושב שנעשה כאן מאמץ.

ישראל כץ: מה שצריך וגיורא לקח על עצמו את המשימה, כמובן שיש עוד אנשים שם, אבל אני מבחינתי כשר שלא יכול להיכנס לפרטי הפעילות של כל גוף, אני בהחלט רואה בו כתובת ואני בטוח שהוא יגבש וייעזר בגורמי המשרד השונים.

ישראל כץ: אני אומר את זה לנציג המבקר כי אנחנו כבר מכירים טוב.

ישראל כץ: ההפרדה הזאת היא מלאכותית.

ישראל כץ: אי אפשר להפריד בין משרד התחבורה לבין הרשות כי זה לא שהמשרד מחפש שם אילו סמכויות אלא המשרד יכול לתרום לפעילות הרשות כי למשרד יש הרבה יכולות ואמצעים והוא אחראי על כל התשתיות ועל כל הדברים האחרים, על בטיחות הרכב, על חיישני התרעה ועל כל הדברים האלה.

ישראל כץ: אנחנו נצטרך לתקן את החוק הזה במובן הזה שלהפך, הרשות צריכה לשווע לקשר הזה עם משרד התחבורה.

ישראל כץ: זה לא שלוקחים לה סמכויות.

ישראל כץ: כמובן זה צריך להיעשות בצורה נכונה אבל אף שר – ואני שר שמשתדל להיות בקי בפרטים – לא יכול לעבוד כשהוא עובד מול גוף בלי הצוות שנמצא אתו.

ישראל כץ: אני לא מכיר שיטת עבודה כזאת.

<צבי ורטיקובסקי: אף על פי שאתה בעצמך אומר שזאת שאלה של חקיקה.

ישראל כץ: אני אומר.

ישראל כץ: בין השאר צריך לתקן את החוק.

ישראל כץ: גנות גם קיבל הערה על הדבר הזה עת כיהן כמנכ"ל.

ישראל כץ: הוא קיבל הערה על המעורבות שלו, עוזי יקבל ואני זה שמבקש מהם להיות מעורבים.

ישראל כץ: אם יש איזושהי בעיה, אני אומר להם ללכת לבדוק מה קורה.

ישראל כץ: אני אחראי.

<צבי ורטיקובסקי: יש כאן עניין של מודל.

ישראל כץ: אנחנו לא נפעל נגד חוק.

<מלי סיטון: זאת שיטת עבודה של שר.

ישראל כץ: אני לא מכיר שיטה אחרת.

ישראל כץ: זה בסדר שהמבקר בודק תחת החוקים הקיימים.

ישראל כץ: צריך לתקן את החוק ובין התיקונים לאפשר, בלי לפגוע בסמכות הרשות.

ישראל כץ: הבעיה שלה היא לא היעדר סמכות מול משרד התחבורה אלא הבעיה שלה היא היעדר סמכות מול גופים אחרים או גיבוי.

ישראל כץ: צריך למצוא שיטת עבודה לכל שרי התחבורה לדורותיהם, נעשה עכשיו חוק קבוע ולא זמני, איך עובד השר עובד מול הרשות אבל איך הוא עובד בצורה ריאלית מול היושב ראש באמצעות הצוות עם אותן סוגיות.

ישראל כץ: אם אני דן באותן סוגיות, במכשירי התרעה חכמים ובכל דבר ובא ראש הרשות ובא המנכ"ל ואחרים, אלה אותם דיונים.

ישראל כץ: אני ביקשתי מגיורא גם להיות מעורב יחד עם משרד התחבורה מעבר לרשות עצמה.

ישראל כץ: מאחר ויש לו את ההכשרה והיכולות האלה, שיהיה מעורב בקידום השילוב של מערכות ההתרעה החכמות וגם היערכות לרכב האוטונומי.

ישראל כץ: צריך להבין שבסופו של דבר לא בעוד המון שנים רכבים ינועו כאן בלי נהג.

ישראל כץ: אנחנו חתמנו עם ארצות הברית, נדמה לי הסכם חריג, אני לא חושב שהם חתמו עם מישהו אחר בגלל היכולות הטכנולוגיות של ישראל, להקים מרכז משותף שיהיה בעיר נתניה שהיא מתאימה במאפייניה במיקום שלה.

ישראל כץ: תוכלו לראות בהמשך מכוניות נעות במקומות מיוחדים בנתניה בלי נהג.

ישראל כץ: יוקם מרכז משותף של מחקר לקידום וניסוי ושיתוף הפעולה הוא גם בהבניית רגולציה מתאימה.

ישראל כץ: הרבה דברים יהיו שונים כאן.

ישראל כץ: היום לפי החוק הנהג צריך להחזיק בשתי ידיו את ההגה.

ישראל כץ: גם רגולציה מתאימה, וזה קשור לנושא המאבק בתאונות הדרכים בצורה מאוד משמעותית.

קארין אלהרר: ברור.

קארין אלהרר: אדוני, אני רוצה לשאול אותך.

קארין אלהרר: ראשית, בהמשך אני אבקש את התייחסות הרשות ואיך הם רואים את הדברים כי באמת שיתוף הפעולה הוא מאוד מאוד חשוב.

קארין אלהרר: אני רוצה לבקש את התייחסותך לעניין בסיסי צה"ל.

קארין אלהרר: האם עודכנת בעניין.

קארין אלהרר: אפרופו מוקדים מסוכנים, אני אשמח גם לשמוע ממנכ"ל נתיבי ישראל כמה מוקדים מתוכננים להיות מטופלים בשנת 2016.

קארין אלהרר: אני מניחה שיש תכנית עבודה מסודרת.

קארין אלהרר: לעניין בסיסי צה"ל.

קארין אלהרר: אדוני, בדיון הקודם שהתקיים היה נציג אחר של נתיבי ישראל והתשובה שקיבלנו בעיני הייתה פחות ממשביעת רצון, ואני אומרת את זה בלשון המעטה.

קארין אלהרר: הדבר שנאמר היה, תשמעו, יש ענייני תקציב, זה לא בסדר העדיפויות התקציבי ולכן זה לא מטופל.

קארין אלהרר: מדובר ברשימה שהועברה ממשרד הביטחון בצורה מסודרת ואמרו שקרו כאן דברים לא פשוטים.

קארין אלהרר: אנשים נהרגו והתשובה שקיבלנו הייתה כזאת שכולנו הרמנו גבה.

קארין אלהרר: אני רוצה לשאול.

קארין אלהרר: אדוני סקר כאן באריכות בנושא של מוקדים מסוכנים, פניות שמאלה, עוד טעם קרה בהם דבר נורא וכבר אדוני הנחה לטפל בעניין וזאת בשורה מאוד משמחת, אבל מה קורה באותם מקומות שכבר היינו עדים לבעיות קשות?

קארין אלהרר: חיילים שהולכים על שביל עפר, אין סימון, אין תאורה, אין מעברי חציה.

קארין אלהרר: נכון שלא בכל מקום אפשר לשים מעברי חציה, אבל יש הרבה פתרונות אחרים למשל הנושא של השאטלים.

קארין אלהרר: יש הרבה יכולות כן לתת מענים.

קארין אלהרר: בסוף הם החיילים שלנו, כולנו דואגים להם ואין משרד יותר ומשרד פחות ואני חושבת שדווקא שיתוף הפעולה בין משרד הביטחון למשרד התחבורה על כל זרועותיו ו שלוחותיו, יכולים בהחלט לתת מענה ופתרון לעניין.

ישראל כץ: קודם כל, אני כשר לא הייתי מעורב ומיודע בדבר.

ישראל כץ: מדי פעם נחשפתי בתקשורת.

ישראל כץ: לא ידעתי מה באחריות צה"ל.

ישראל כץ: חברת נתיבי ישראל היא חברה שמתחזקת את הכבישים שלה והיא מטפלת בהם.

ישראל כץ: אני יכול לומר שקודם כל הנושא הזה של מעבר לבסיסי צה"ל, ודאי שהוא נוגע לכל אחד מאתנו.

ישראל כץ: יחד עם זאת אם קרו דברים ודברים הפכו למוקדי סיכון, מטפלים בהם כמו שמטפלים מול פרדס חנה.

ישראל כץ: כלומר, אם יש בעיה באיזה מעבר בפרדס חנה, סתם דוגמה, וזה הופך למוקד סיכון, באותה רמת עדיפות של בסיס צה"ל שנמצא ליד, כחברה.

ישראל כץ: כך שאם כבר קרו דברים, הם מטופלים.

ישראל כץ: אני בהחלט חושב שיש חשיבות.

קארין אלהרר: זה הפוך לתשובה שקיבלנו.

ישראל כץ: אני אומר שזה מצד אחד.

ישראל כץ: מצד שני, יש חשיבות לרכז כאן מאמץ ביחד עם משרד הביטחון, למשל שאטלים וזה כבר נוגע למטלות שצה"ל צריך לקחת על עצמו.

ישראל כץ: מה שקשור למשרד התחבורה, אני רוצה לנצל את הייחודיות שניסים היה גם בתפקיד בכיר בצבא ועסק בתחומים האלה, ומה שהוכן כאן הוכן.

ישראל כץ: מאחר ואני כרגע ממש מעורב בנושא, לקחת את זה כפרויקט, את כל המקומות המאותרים ולראות איך אפשר במהירות הגדולה ביותר לטפל בכל דבר ודבר.

ישראל כץ: אם זה קשור גם במטלות שיהיו על צה"ל – כי שאטלים אני לא חושב שמשרד התחבורה צריך לתת – לגבש פתרונות משותפים, אז גם לעשות את הדבר הזה.

ישראל כץ: קחו את הזרוע הצפון-מזרחית של כביש 6 שאנחנו מקדמים ותגיעו לאזור של מחנה עמיעד, כל הכניסות והגישות וכל מה ששינינו שם.

<עוזי יצחקי: לכל האורך יש כמה מחנות ויש אפילו מעברים תחתיים.

ישראל כץ: זה מיועד לבסיס עצמו וכל זה נעשה כדי לאפשר מעבר לבסיס.

ישראל כץ: כלומר, היכן שיש פרויקט חדש, מראש זה נלקח בחשבון.

ישראל כץ: לאפשר נגישות ברכב וברגל לבסיסי צה"ל וכולי.

ישראל כץ: היכן שזה לא פרויקט חדש, צריך לטפל בכביש קיים, תגבשו את מה שכבר גיבשתם, אבל לכבוד הוועדה והיושבת ראש שקבעה כאן דיון, תאיצו את הדבר הזה.

ישראל כץ: קחו את זה כפרויקט אחד מרוכז גם מול צה"ל, לעשות את זה ביחד, מה כל אחד צריך לעשות ובואו לפחות נטפל בידוע ובקיים כרגע כדי באמת לאפשר לחיילים להגיע בביטחון ובשלום לבסיסים.

ישראל כץ: אני לוקח את זה כמשימה שאנחנו נטיל.

ישראל כץ: את יכולה לקבוע להם תקופה אחריה יצטרכו לבוא לדווח מה נעשה.

קארין אלהרר: זה רגיל אצלנו בוועדה.

ישראל כץ: צה"ל הוא לא מחוץ למשרד הביטחון והוא לא מחוץ לתמונה.

קארין אלהרר: לא.

קארין אלהרר: בכלל לא.

ישראל כץ: אנחנו רגילים לעבוד אתם.

ישראל כץ: הייתה לנו בעיה, בעיה חיובית.

ישראל כץ: מנכ"ל משרד הביטחון הפורש דן הראל גם היה מנכ"ל משרד התחבורה והוא אדם טוב ומצוין.

ישראל כץ: הוא הגיע משום מה לאיזשהו רושם שיש במשרד התחבורה הרבה כסף.

ישראל כץ: נשאר עם איזשהו רושם כזה.

ישראל כץ: כל פעם שהגיע איזשהו דבר – משרד התחבורה יבצע.

ישראל כץ: העביר לנו רשימות.

ישראל כץ: אבל בסוף האחריות היא משותפת.

ישראל כץ: כלומר, צה"ל אחראי.

ישראל כץ: זה קצת דומה לנושא הסעות החיילים, הרכבת, יום ראשון, כאשר נוצר איזשהו סידור וכשראיתי שהוא מופר ופתאום חיילים שיש להם כסף משלמים מכיסם ונוסעים ביום ראשון, זאת לא הייתה הכוונה.

ישראל כץ: הכוונה הייתה לסדר להם אלטרנטיבה של תחבורה אחרת ומי שפחות יש לו, לא נוסע.

ישראל כץ: הוריתי מיד לבטל את זה ולא עניינו אותי כל הסדרים וכל חייל נוסע ביום ראשון לאן שהוא צריך את נסיעת החינם שלו.

ישראל כץ: זאת סתם דוגמה.

ישראל כץ: צה"ל נדרש בבאר שבע לארגן הסעות מנקודת הקצה לבסיסי צה"ל דרומה.

ישראל כץ: זאת אומרת, בסוף כל אחד צריך גם להישאר עם האחריות שלו בוודאי בנושא כזה של חיי אדם ומעברי חציה.

ישראל כץ: ניסים, גם תתייחס וגם קח על עצמך את האחריות במהירות הגדולה ביותר.

ישראל כץ: מערכת הביטחון, היכן שהפתרונות יהיו קשורים לדברים שהיא צריכה לעשות, היא גם תעשה אותם.

ישראל כץ: אפשר לקבוע זמן לבוא ולדבר על זה.

קארין אלהרר: בדיון הקודם משרד הביטחון אמר שהוא העביר רשימה.

קארין אלהרר: ראשית, אני רוצה לדעת מה קרה עם אותה רשימה.

ישראל כץ: אבל להעביר רשימות, עם כל הכבוד, זה לא מספיק.

קארין אלהרר: לא.

קארין אלהרר: אני אומר.

קארין אלהרר: אני חושבת שהיה כאן איזשהו תהליך.

קארין אלהרר: בסוף צריך להתניע תהליך.

קארין אלהרר: מה עושים אתו אחר כך, זה ברור שבסוף הפתרון הוא חד משמעית הידברות בין המשרדים והגעה להבנות בין אם תקציביות ובין אם אחרות.

קארין אלהרר: אין מחלוקת ואף אחד לא מסיר מעל עצמו את האחריות לפתרון משותף.

ישראל כץ: יש כאן שני דברים.

ישראל כץ: מצד אחד העניין הערכי כאשר מדובר בחיילים.

ישראל כץ: מצד שני, המוקד סיכון הזה, אם הוא מוקד סיכון, הוא לא מוקד סיכון אזרחי.

ישראל כץ: חברה שעובדת, אין לה מנדט עכשיו להעדיף בסיס על פני מקום אזרחי.

קארין אלהרר: לא להעדיף אבל בהחלט לתת לו מענה, על אחת כמה וכמה שאירעו שם תאונות שקיפחו חיי אדם.

קארין אלהרר: זאת הייתה הנקודה.

ישראל כץ: אני אומר שוב.

ישראל כץ: אני לא נכנס לנושא בסיסי צה"ל עכשיו.

ישראל כץ: אמר לי מישהו שככל שתעשה יותר, ירצו יותר.

ישראל כץ: אנחנו עושים כבישים בגליל שלא עשו אותם מעולם, אז עכשיו באים גם האחרים ומבקשים שנעשה גם להם.

ישראל כץ: בסדר.

ישראל כץ: בסופו של דבר אין סיכוי שבבת אחת ואפילו בשבע שנים אנחנו נעשה את מה שלא עשו בשבעים שנים.

ישראל כץ: כמעט אנחנו עושים מה שלא עשו בשבעים שנים ועשו גם דברים במדינה וזה לא שאנחנו המצאנו את העשייה.

ישראל כץ: לכן גם כאן בסוף זה יכול להגיע לסדר עדיפות, אבל משרד הביטחון לא צריך להסתפק – ואני אומר את זה כהערה כללית – במתן רשימות.

ישראל כץ: הוא צריך להיות שותף ואחראי למה שקורה עם החיילים.

ישראל כץ: יש כל מיני פתרונות, ואני אבקש מניסים, מול מערכת הביטחון, זה יותר משרד הביטחון מאשר צה"ל, ויצטרכו לייצר אותם.

ישראל כץ: לפעמים זאת תשתית, לפעמים זה פתרון אחר.

קארין אלהרר: אין בעיה.

קארין אלהרר: אני רק אבקש לוח זמנים מסודר כי בסוף אנחנו רוצים לפתור את הבעיה.

קארין אלהרר: ניסים, אתה רוצה להציג?

<ניסים פרץ: בוקר טוב ליושבת הראש.

<ניסים פרץ: בוקר טוב אדוני השר, המנכ"ל, חברי כנסת, כולם.

<ניסים פרץ: עלו כאן שני נושאים.

<ניסים פרץ: אני באופן אישי נכנסת אליהם בתחילת השנה והם מקבלים טיפול מערכתי.

קארין אלהרר: ברכות ובהצלחה.

<ניסים פרץ: תודה.

<ניסים פרץ: באופן ניהול שונה.

<ניסים פרץ: דרך אגב, למראית עין, כשאת מדברת על תכנית עבודה, יש תכנית עבודה מכומתת בזמן, בלוח זמנים ובתקציב.

<ניסים פרץ: אם את רוצה שאני אתייחס לנושא מעברי צה"ל משום שאני מכיר אותו באופן אישי לשמחתי ולצערי משני הכובעים, בתפקידי בצה"ל, משרד התחבורה הנחה אותי במהלך חודש מרץ להתחיל לבצע תכנית עבודה.

<ניסים פרץ: קיבלתי, כפי שציינת, רשימה של חמישים מעברי צה"ל בעייתיים.

<ניסים פרץ: מיפינו על ידי מהנדס התנועה הראשי של חברת נתיבי ישראל ממרץ עד חודש מאי את כל החמישים.

<ניסים פרץ: יש כאן תכנית מסודרת של מיפוי מקצועי ומה נדרש ואומדן תקציבים.

<ניסים פרץ: כפי שהשר כבר אמר בחלק מהסקירה שלו איננו מחכים לתכנית עבודה.

<ניסים פרץ: מה שהוגדר כמוקד סיכון, חמישה מתוכם, בוצעו.

<ניסים פרץ: לא יתבצעו אלא בוצעו.

קארין אלהרר: חמישה בוצעו?

קארין אלהרר: יישר כוח.

<ניסים פרץ: צומת בילו מוכר לך מהוועדה הקודמת.

<ניסים פרץ: הבאתי תמונה.

<ניסים פרץ: כשאני אומר, לא מאמינים לי ולכן הבאתי תמונה בה רואים שהרמזור כבר עובד

קארין אלהרר: אנחנו מאמינים.

<ניסים פרץ: הרמזור עובד.

<ניסים פרץ: הוא אדום וצהוב, כדי שלא יאמרו שהבאתי תמונה לע פעילה.

ישראל כץ: תן את התמונה עם הקדשה לחדרה של היושבת ראש.

ישראל כץ: זה פרי עבודתה.

<ניסים פרץ: לכן אחרי שבוע קיבלתי שעוד יותר דחוף זה מחנה רחבעם.

<ניסים פרץ: דיבר אתי ראש מטה פיקוד העורף.

<ניסים פרץ: הרמזור עובד שם.

<ניסים פרץ: כלומר, מוקד סיכון שהוא בקטגוריית מוקדי סיכון, שיש בו חיי אדם מידי, איננו מחכים.

<ניסים פרץ: שר התחבורה הנחה וזה לא ממתין.

<ניסים פרץ: מבוצעים כבר חמישה מתוך התכנית ואני אומר לך אותם: ג'וליס, צומת בילו, מחנה עמיעד כפי שהצגתי כתכנית ואני אתייחס, מחנה חוות השומר ומחנה רחבעם.

<ניסים פרץ: אלה דברים שהם מוקדי סיכון ולא ממתינים אתם, לא לתקציב אלא יש תכנית עבודה.

קארין אלהרר: אני רוצה לברך.

קארין אלהרר: מגיע לכם יישר כוח גדול.

<ניסים פרץ: הדבר השני, כדי להשלים את התמונה.

<ניסים פרץ: כלל החמישים האלה מופו.

<ניסים פרץ: עשרה - רק כדי לעדכן אינפורמציה בסיסית – הם לא באחריות נתיבי ישראל וארבעים מתוכם הם באמת באחריותנו.

<ניסים פרץ: יש לנו שיח מסודר מאוד עם משרד הביטחון.

קארין אלהרר: הם לא באחריות נתיבי ישראל, אבל באחריות מי הם?

<ניסים פרץ: הם באחריות רשויות מוניציפאליות.

<ניסים פרץ: משרד הביטחון יודע לטפל בזה.

<ניסים פרץ: אני היום אחראי על ארבעים וזה מדויק.

<ניסים פרץ: ישבתי לפני שבועיים עם ראש מחלקת תשתיות של צה"ל על התכנית הזאת.

<ניסים פרץ: הנציגים היו גם אצלי במשרד.

<ניסים פרץ: התכניות מופו.

<ניסים פרץ: חלק מתבצע וחלק כרגע מקוטלג.

<ניסים פרץ: היכן שיש כבישים מערכתיים כפי שהראית את התאונה בעמיעד, כבישים 65 ו-85, אנחנו אפילו לא מדברים ברמה של מעבר חציה.

<ניסים פרץ: אנחנו מדברים ברמה של מעברים תת קרקעיים שהם באמת הרמה הגבוהה ביותר לביטחונם של חיילי צה"ל.

<ניסים פרץ: היכן שלא, זה מקבל ביטוי דרך אגב בהרבה תשתיות.

<ניסים פרץ: היום אנחנו עושים צירים מרכזיים בכל מדינת ישראל בהיקפים מאוד נרחבים.

<ניסים פרץ: לא אני צריך להגיד את זה.

<ניסים פרץ: אני חצי שנה בתפקיד והשר עושה את זה שבע שנים.

<ניסים פרץ: לא אני.

ישראל כץ: פרויקט של גבעת כוח.

<ניסים פרץ: גם הוא מקבל את התשובה ברמה של מעברים.

<ניסים פרץ: אנחנו לא עושים יו תר את הפתרונות של רמזור ומעבר חציה.

<ניסים פרץ: היכן שאנחנו עושים תשתית חדשה, זה מקבל מענה ברמה הגבוהה ביותר.

<ניסים פרץ: החלק השני הוא מוקדי הסיכון.

<ניסים פרץ: מוקדי סיכון לא ממתינים.

<ניסים פרץ: יש תכנון, יוצאים למכרז.

<ניסים פרץ: פותח סוגריים, גברתי היושבת ראש, ואומר שבנתיבי ישראל, עת הבינו את הפוטנציאל של מוקדי הסיכון ומחנות צה"ל, בלי שום הנחיה, אני בינואר הקמתי אגף חדש בנתיבי ישראל שכל תפקידו מוקדי סיכון.

<ניסים פרץ: הוא קם בבוקר, מוקדי סיכון, הוא הולך לישון עם מוקדי סיכון.

<ניסים פרץ: 7/24 בשפה שלי.

<ניסים פרץ: אגף שלם שזה תפקידו.

<ניסים פרץ: לא היה כזה.

<ניסים פרץ: הניהול הוא יותר בראייה פרטנית ואישית ביום יום וזה לא נבלע בפרויקט של ארבעה מיליארד שקלים בכביש רעננה-הרצליה או בכביש 1 אלא הוא ממוקד בזה והוא חשוב.

<ניסים פרץ: השאר, נכון, ואני שם את זה כאן, בסוף אני גוף הביצוע ואני לא מתבלבל בתפקידי.

<ניסים פרץ: על השאר שהם לא מוקדי סיכון, נתנו את כל האפיון המקצועי, תמחרנו את זה בסוג של אומדן כי אנחנו לא פטורים מכך, בסביבות ה-35 מיליון שקלים.

<ניסים פרץ: כפי שהשר אמר, ידון על פי תכנית עבודה - אינני לגיטימי לעשות משהו שהוא לא מוקד סיכון כהחלטה שלי – בין משרד הביטחון, משרד האוצר ומשרד התחבורה ותצא תכנית.

<ניסים פרץ: אני רוצה לבשר שאני קודם כל מתואם עם משרד הביטחון וצה"ל.

<ניסים פרץ: יש לנו שפה משותפת.

ישראל כץ: מקצועית אתם מתואמים.

<ניסים פרץ: מקצועית.

קארין אלהרר: מתי יהיה הדיון בנושא?

<ניסים פרץ: האחרון היה ב-1 ליוני ואת יכולה לראות את המסמך בעניין הזה.

<ניסים פרץ: הראשון היה בחודש מרץ עם ממ"ח תשתיות של צה"ל על כל הצרכים.

<ניסים פרץ: יש כאן תכנית עבודה.

<ניסים פרץ: אמרתי, מערכתי בכבישים – מטופל, מוקדי סיכון – לא ממתין, והיכן שלא, התכנסנו לתכנית עבודה לקבל הנחיות בצורה מסודרת ונטפל בכך.

<ניסים פרץ: אני חוזר לבקשתך היחידה, העניין שלא קשור לדיון, אני פטור בלא כלום וחייב.

<ניסים פרץ: מוקדי סיכון.

<ניסים פרץ: מוקדי סיכון, כפי שהשר אמר, השנה הוא קיבלה חלטה לא לעשות את הדיפרנציאציה הזאת שלא הייתה נכונה מינוחית ופנייה שמאלה איננה מוקד סיכון והחלפת מעקות בטיחות שגורמות לאופנוענים לסיים את חייהם או להיפצע קשה, זה לא סוג של סיכון.

<ניסים פרץ: לכן היום כל הפניות שמאלה, כל מוקדי הסיכון שנמצאים בוועדה, יצאנו בסוף שנת 2015 עם תכנון לעשרים מוקדי סיכון ועוד 48, כי צריך נתונים, כמלאי תכנוני.

<ניסים פרץ: היום נתיבי ישראל, משרד התחבורה, לא ממתינים.

<ניסים פרץ: זאת לא עבודה של איש אחד.

<ניסים פרץ: ממש לא.

<ניסים פרץ: אנחנו בביצוע של 36.

<ניסים פרץ: אנחנו מקווים להגיע למצב של חמישים מתוך אותם עשרים ו-48 שהם 68.

<ניסים פרץ: זה התכנון.

<ניסים פרץ: אנחנו בפי שתיים עם מגבלת התקציב ואני מנצל במלואה את ההתחייבות.

<ניסים פרץ: אם תכננתי כ-175, 200 יהיו רק על הפרק הזה, אני היום נושק ל-300 ואני מתכוון להגיע ל-400 מיליון השנה כי יש התחייבות.

<ניסים פרץ: מה שמוכן, יוצאים לביצוע ללא התניה תקציבית.

<ניסים פרץ: אני הולך לנצל את זה.

<ניסים פרץ: נכון להגיד שזו הדינמיות שהשר דיבר עליה.

<ניסים פרץ: לפני שבועיים הייתה ועדה בין-משרדית, אגף התנועה, משרד האוצר, תחבורה, הרשות לבטיחות וחברת נתיבי ישראל.

<ניסים פרץ: כבר הכניסה למאגר עוד 36 לשנה הבאה על מנת שאני אתחיל לתכנן אותם והם יהיו העיסוק שלנו.

<ניסים פרץ: זה עקב בצד אגודל.

<ניסים פרץ: אני שמח להגיד שלפחות זה מנוהל ולא מתנהל, זה מרוכז, זה שיטתי.

<ניסים פרץ: יש לנו עוד הרבה עבודה וכנראה שזה התפקיד שלנו.

<ניסים פרץ: תודה לך.

קארין אלהרר: תודה.

קארין אלהרר: עבודה לא חסרה לכם.

קארין אלהרר: תודה רבה על העדכון המלא.

קארין אלהרר: הדיון שהתחיל בפעם הראשונה בוועדה היה יוזמה של אזרח שראה את מעברי החציה או את היעדר מעבר החציה ופנה במייל.

קארין אלהרר: אם כן, זה בזכותך ותודה רבה.

<גל שפון: תודה רבה לכם.

קארין אלהרר: חבר הכנסת איל בן ראובן, בבקשה.

איל בן ראובן: אנחנו בדרך כלל אומרים כאן דברים קשים.

קארין אלהרר: זו ועדה קשה.

איל בן ראובן: לכן אני ממש מרגיש כאן חובה ושמחה להגיד כאן שיש לנו כאן מנוע, והשר יודע את זה.

איל בן ראובן: יש כאן מנוע חדש - ניסים פרץ שאני מכיר אותו לא מאתמול אלא שנים רבות בצה"ל.

איל בן ראובן: אני חושב שאנחנו עוסקים כאן בנושא שמשלב את משרד התחבורה ואת צה"ל.

איל בן ראובן: אני חושב שגם בצה"ל היום או במערכת הביטחון יש פרטנר טוב לתיאום.

איל בן ראובן: אני מדבר על המנכ"ל החדש ועל האנשים.

איל בן ראובן: זאת חבורה שתעשה את העבודה.

איל בן ראובן: אני יכול לומר לנו שאני מציע שאם את הולכת לקבוע לוחות זמנים לדיווח, אני מציע שזה יהיה בתיאום, שהם יגידו מהו הזמן כי יש לנו כאן ביטחון שהדברים יתבצעו.

איל בן ראובן: זאת אומרת, אין כאן בעיה בעניין הזה.

איל בן ראובן: אני מוכרח לספר על חוויה אישית.

איל בן ראובן: גם כשיש תקלות, אני חוויתי, הייתי אצלך לפני כשבועיים-שלושה, תקלה בנושא של ביטחון, תקלה של ועדה מקצועית, תוך רבע שעה, עשר דקות, הנושא יתוקן ומתוקן בהחלטה של רגע.

איל בן ראובן: כך אנחנו מצפים לראות דברים שעובדים.

איל בן ראובן: ברכות על דברים טובים וחשוב גם להגיד את זה.

קארין אלהרר: כשמגיע, מגיע.

קארין אלהרר: אני אשמח, אדוני מנכ"ל נתיבי ישראל, לשמוע במה אתם עוסקים לאחר סיכום הדיון מה-1 ביוני.

קארין אלהרר: הוועדה היא ועדה שלא עוצרת אחרי הדיון ואני אשמח לקבל עדכונים שוטפים כאשר דברים מתוקנים.

קארין אלהרר: אנחנו מאוד רוצים לברך על עבודה טובה שנעשית לטובת האזרחים.

קארין אלהרר: בסוף ניכר שהאזרחים לנגד עיניכם ובעניין הזה אנחנו מאוד שמחים לפרגן.

קארין אלהרר: אני רוצה לחזור לעניין הרשות.

קארין אלהרר: מישהו מעוניין להגיב לדברים שנאמרו?

קארין אלהרר: גיורא, בבקשה.

<גיורא רום: זה לא בדיוק להגיב.

<גיורא רום: אני אנסה ברמת ההפשטה כי אני יכול ברמות הפשטה שונות לומר לך מה אני חושב מספר חודשים אחרי שהתחלתי לעסוק בנושא.

<גיורא רום: הדיון הזה, מלכתחילה לא הייתי בטוח שאני שייך לו כי הרי הוא עוסק באיזושהי היסטוריה אבל שר הנחה אותי לבוא ואני מודה לו על זה כי קראתי את הדוח בפירוט רב ובקפידה רבה ומה שעולה מהדוח, זאת תמונה של גוף די אומלל ולא מתפקד משלל סיבות.

<גיורא רום: אני רוצה לומר מילה על הדוח כדוח.

<גיורא רום: מר ורטיקובסקי, אני פונה אליך.

<צבי ורטיקובסקי: אני כבר מכין את העט.

<גיורא רום: הדוח הזה הוא אוסף של לקיחות חום בכל מיני נקודות וכל פעם שהמדחום נשלף והחום הוא לא מה שאנחנו רגילים, הצבעה על הבעיה.

<גיורא רום: אין בדוח הזה מתן דיאגנוזה יותר עמוקה למה יש את התופעה הזאת של חום גבוה או סוכר נמוך או לחץ דם לא תקין אלא יש רק את המדידות, שזה מבקר המדינה עושה בהצטיינות, לפחות בתקופה של המבקר הקודם, ואין לו את הרמה של הרופא להבדיל מהרמה של האחות שייתן את הדיאגנוזה.

<גיורא רום: בדיאגנוזה לדעתי, יש שלוש לקויות בעניין של הרשות.

<גיורא רום: לפני כן אני אומר עוד דבר.

<גיורא רום: כשהסתובבתי כאן בירושלים, לא מעט אנשים אמרו לו שצריך לסגור את הרשות ואני יכול לתת שלל סיבות למה אני חושב שלא, אבל אני אסתפק אולי רק בכך שאני אומר ש-RSA – רוד סייפטי אוטוריטי או רוד סייפטי אדמיניסטריישן – באמריקה, זה גוף שקיים בכל לארצות העולם.

<גיורא רום: זאת אומרת, הגוף דרוש.

<גיורא רום: לכן השאלה איננה אם צריך אותו או לא צריך אותו אלא למה במשך תשע שנים או שמונה שנים הוא כנראה הצליח לעשות את כל השגיאות האפשריות לאורך הדרך ולא רק על ידי אנשי הרשות אלא גם כל המשרדים שמקיפים אותו.

<גיורא רום: לכן אין לי בכלל פלוגתא על כך שאת הגוף צריך אבל צריך אותו כהלכה.

<גיורא רום: דיברתי על שתי לקויות שאני חושב שמבקר המדינה צריך להצביע עליהן ולמעשה השר די העמיק בהן.

<גיורא רום: הראשונה היא סוגיית החוק.

<גיורא רום: אני קראתי את החוק עשרות פעמים ואני יודע אותו בעל פה.

<גיורא רום: כדי להיות חיובי אני אומר שהדבר הכי טוב שיכול לקרות לו זה שיכתבו חוק חדש.

<גיורא רום: זה לא עניין של מה בכך לכתוב חוק.

<גיורא רום: כמו שאמר לך השר, אני הובלתי לפני מספר שנים כתיבה של חוק ענק בהיקפו.

<גיורא רום: כדי לסבר את האוזן, אנחנו עברנו 35 ישיבות בוועדת הכלכלה עד שחוק הטיס אושר על ידי הוועדה ולאחר מכן על ידי המליאה.

<גיורא רום: יש בחוק את הקטע שבו אתה מתבשל בתוך עצמך.

<גיורא רום: יש איזו אינקובציה כדי להבין מה אתה רוצה שהחוק יביא לידי ביטוי כי חוק, בניגוד למה שרבים חושבים, הוא בכלל לא יצירה של משפטנים.

<גיורא רום: המשפטנים רק נותנים את הכסות המשפטית למחשבה עמוקה ומקצועית של בעלי המקצוע שצריכים להיות מסוגלים להגיד מה הם רוצים ולשלוח את המשפטנים לכתוב את זה.

<גיורא רום: לפעמים היכן שאין בעלי מקצוע ברמה מספיק גבוהה, המשפטנים, בלית ברירה, נכנסים לוואקום הזה ואז הם אולי פועלים נכון בשפה המשפטית אבל הם לא תופסים את השור בקרניו.

קארין אלהרר: כמשפטנית אני יודעת להגיד שהרבה פעמים אנחנו מאוד מפריעים.

<גיורא רום: לא.

<גיורא רום: אני לא אומר שמפריעים.

קארין אלהרר: אני אומרת את זה בלי ציניות.

קארין אלהרר: זה באמת מפריע.

<גיורא רום: אני לא רוצה לדבר על רשות התעופה האזרחית אבל אחת המהפכות קרתה שם היא שהרמה של אנשי המקצוע הגיעה לרמה כזאת שהיא ידעה להגיד בדיוק מה היא רוצה ואז הלשכה המשפטית הובילה את המלבוש המשפטי יחד עם הלשכה המשפטית בירושלים ועם משרד המשפטים.

<גיורא רום: אם כן, קודם כל צריך להחליף את החוק.

<גיורא רום: אני אוביל את זה.

<גיורא רום: אני כבר פגשתי כמה פעמים לשיחות כלליות את היועץ המשפטי של הרשות אבל רק כדי לנסות ולהכין את עצמי בראש את קווי הפעולה הכלליים.

<גיורא רום: הדבר השני הוא התקציב.

<גיורא רום: אני מדבר עכשיו מהעמדה של הרופא שלא מופיע כאן בדוח המבקר.

<גיורא רום: מעולם לא ראיתי קונספט ערמומי כל כך באשר לתקציב.

<גיורא רום: לקחו את התקציב, הפכו את הרשות לבלדר כספים, ולא רק זה אלא האוצר עוד הטיל עליה תפקיד שהוא שלו לוודא שהתקציב מנוצל ומבוצע כראוי מבלי שבפועל היה לה לא את הסמכות לזה, לא את הגיבוי לזה ולא את הקשב של מקבלי התקציב לזה.

<גיורא רום: כך האוצר הצליח לעשות מה שקרוי באמריקה דאבל דיפ.

<גיורא רום: הוא רצה לתת כסף נניח למשרד המשפטים, עשרה מיליון שקלים להוספת שופטי תעבורה, הוא נתן את זה לרשות שהעבירה את זה למשרד המשפטים וכך עם עשרה מיליון שקלים, עשרת מיליון השקלים האלה עברו בשתי תחנות ושני גופים חשבו שיש להם תקציב של עשרה מיליון שקלים.

<גיורא רום: זה בעיני גאוני אבל אני חושב שזה חסר כל ערך, כל הטקס השנתי הזה בו הרשות לוקחת במזוודות קטנות סכומי כסף ומחלקת אותם לגופי ממשלה.

קארין אלהרר: לא הבנתי איך הרשות לא צריכה להיראות.

קארין אלהרר: איך אתה רואה אותה.

<גיורא רום: אני אגיע לזה.

<גיורא רום: אני מצטער שלא הבאתי אתי מסמך שהוצאתי ב-16 במרץ לאגף התקציבים ובו נאמר מה אני חושב.

<גיורא רום: אני אעביר לך אותו.

<גיורא רום: בעיני התקציב הוא לא איזה עניין טכני של שקלים שעוברים מצד לצד אלא הוא מביא לידי ביטוי את המהות ותכף אני אדבר עליה.

<גיורא רום: כדי שלא תחשבי שאני רק מוציא מכתבים, אני אדבר על שני גופים – על המשטרה, על אגף התנועה – שלרשות יש עניין רב שיהיה אגף תנועה חזק ופועל וכיום הוא לא כזה אבל אני חושב שבמידה רבה גם בעקבות הדיונים האגף הזה יתחיל לקבל כיוון חיובי.

<גיורא רום: לפני שבוע בדיוק קיימתי דיון אצלי ברשות בהשתתפות ראש אגף התנועה ואחרים בנושא ספציפי ואני אומר לך מה היה כתוב בנייר ששלח לי ראש אגף התנועה לפני הדיון.

<גיורא רום: הרשות, בהתאם לאחריותה ותפקידה על פי חוק, לקדם את שיפור אכיפת החוק בתחום התנועה והבטיחות בדרכים וכולי.

<גיורא רום: זאת אומרת, האגף מכיר בזה שהרשות היא חלק בשרשרת יצירת קידום אכיפת החוק.

<גיורא רום: אנחנו צריכים למצוא את הדרך איך לעשות את זה.

<גיורא רום: כל פגישותיי עם ראש אגף התנועה וגם בהתכתבות וגם בדרך בה סיכמתי את הדיון, ולכן אני צופה שמערכת היחסים בין הרשות לבין אגף התנועה תהיה כזאת שנוכל ביחד, בגישה פוזיטיבית, לטפל בסוגיה המאוד כבדה של האכיפה.

<גיורא רום: דבר שני.

<גיורא רום: הוזכר כאן עניין החינוך.

<גיורא רום: בניגוד לזה שאני מתנגד להעביר כספים למשטרה, למשרד המשפטים ולגופים נוספים, אני חושב שהחינוך התעבורתי הוא עניין חשוב בצורה בלתי רגילה.

<גיורא רום: החינוך התעבורתי חוזר בשלושה מופעים על 12 שנות לימוד, בכיתות א'-ב', בכיתה ה' ובכיתה י'-י"א.

<גיורא רום: אני פגשתי לפני שבוע את מנכ"לית משרד החינוך והודעתי לה שאני מתכוון לתת לה סכום כסף שסיפק אותה – לא חשובים המספרים כרגע – ובלבד ש-שש נקודות שהנחתי בפניה תתקיימנה.

<גיורא רום: היא קראה את ששת הנקודות, היא אימצה אותן אל ליבה ועכשיו מה שנשאר לנו לעשות, כי אנחנו מקיימים על זה היום בצהרים דיון ברשות, זה לתרגם את זה למסמך הרבה יותר מפורט של מערכת היחסים בין הרשות לבין משרד החינוך כי, ומבלי לפרט מה שאני לא צריך, האמון שלי במשרד החינוך באשר למחויבות העמוקה שלו לתרגם את הכסף לחינוך תעבורתי, הוא אמון מאוד מוגבל.

<גיורא רום: לכן, מניסיוני בתעופה האזרחית, יש כלים שבהם אחרי שאתה מסכם משהו, אתה מוודא שזה קורה.

<גיורא רום: זה נקרא בצבא לוודא ביצוע.

<גיורא רום: אגב, סיכמתי עם סמנכ"ל אבנר פלור במשרד שמי שיעבור מבחן בסוף כיתה י', למשך שנתיים יקבל פטור מהצורך לקיים מבחן תיאורטי לרישיונות מסוג ב' אבל שוב, אני לא אתן, הרשות לא תיתן שזה יהיה כלי לחפור בו.

<גיורא רום: אנחנו נפקח שהדבר הזה אכן תקיים ככתבו וכלשונו.

<גיורא רום: באופן יותר עקרוני לגבי התקציב.

<גיורא רום: בניגוד לגישה עד כה שהתקציב כל שנה, היה הטקס הזה של חלוקת הכסף, הרשות יודעת בדיוק באמצעות חטיבת המחקר והמידע שלה באילו תחומים שיעור התאונות וכפועל יוצא ההרוגים הוא חורג או גבוה מאיזשהו ממוצע.

<גיורא רום: אני לא רוצה להיכנס למושגים סטטיסטיים אבל השונות היא הרבה יותר גבוהה ממה צריך היה להיות.

<גיורא רום: אני אתן שתי דוגמאות.

<גיורא רום: בשנת 2015 במגזר הערבי, שאנחנו יודעים שהוא עשרים אחוזים מהאוכלוסייה, היו שלושים אחוזים מההרוגים.

<גיורא רום: יש משהו בסיסי במגזר הערבי ואנחנו צריכים להשקיע שם.

<גיורא רום: ברכב דו-גלגלי, באופנועים, אם החלוקה הפנימית עד 125 CC, עד 400 CC, מעל 400 CC, הם מהווים נניח 4.8 אחוזים מכלי הרכב אבל הם כ-13 או 14 אחוזים ממספר ההורגים.

<גיורא רום: הולכי הרגל בישראל נהרגים בשיעור שהוא פי שתיים מהממוצע באיחוד האירופאי.

<גיורא רום: זאת אומרת, אנחנו יודעים לזהות את המקומות.

<גיורא רום: כשאתה מדבר על הרוגים, אתה צריך להיזהר בכל מילה.

<גיורא רום: אנחנו משלמים מס או סופגים אבדות במקומות שאנחנו לא אמורים.

<גיורא רום: אנחנו יודעים את זה ברשות.

<גיורא רום: לכן הבעיה שלנו היא לא להעביר כספים לכל מיני משרדים בירושלים אלא לעשות תכניות ייעודיות והתכניות האלה התכניות רוחביות.

<גיורא רום: אחד הדברים, גברתי יושבת הראש, למרות שהממשלה מסודרת בצורה ורטיקלית, החיים מסודרים בצורה רוחבית.

קארין אלהרר: רק שהמשרדים לא תמיד מדברים ביניהם.

קארין אלהרר: זו הבעיה.

<גיורא רום: אני מכיר את האמונה הזאת שבירושלים אתה לא יכול לזמן כמה משרדים ולתת הנחיות.

קארין אלהרר: לא.

קארין אלהרר: לזמן אתה יכול, אבל מה קורה אחרי הזימון, זו השאלה.

<גיורא רום: אני יכול לתת לך דוגמה.

<גיורא רום: בזמנו מטעמו של השר הובלתי את הסכם השמיים הפתוחים עם אירופה וישבו אצלי בצוות נציגים ממשרד התיירות, ממשרד האוצר, ממשרד המשפטים, ממשרד ראש הממשלה, אבל כאשר סיכמתי משהו, זה מה שהיה.

<גיורא רום: אני לא אומר שיש לי איזה שיקוי פלאים אבל ההנחה שלי היא שבאמת יש כוונת אמת במקרה הפרטי של תאונות דרכים, של כולם, שזה יהיה יותר טוב.

<גיורא רום: זאת אומרת, יש מקרים אחרים בהם אתה מרגיש שיש אולי עקומות תועלת שונות או אינטרסים שונים.

<גיורא רום: אני רוצה להאמין, ואני אשתדל לעשות את זה והחוק יסייע בידי, שהרשות, אחת שיש לה תכנית אינטגרטיבית לסוגיית הולכי הרגל - ואנחנו איבדנו בחודש מאי נדמה לי עשרה אזרחים.

<גיורא רום: אגב, זה לא כל כך פשוט.

<גיורא רום: כל תאונה היא סיפור אחר ולא כולן באשמת הרכבים.

<גיורא רום: אבל שוב, מבלי להרחיב דברים, התשתיות שמדברים עליהן, כשאני הייתי ילד, לחצות כביש בתל אביב, הייתי צריך לחצות שני נתיבים ברמת מינוע מסוימת שהייתה בתל אביב.

<גיורא רום: היום לחצות כביש באשדוד, זה כמו לחצות את התעלה ביום כיפור.

<גיורא רום: אלה כבישים של ארבעה או שישה נתיבים, די מסובכים, שאנשים, גם קשישים וגם צעירים, צריכים כושר שיפוט בלתי רגיל להיות מסוגלים לעשות מהלך של שלושה נתיבים עד גדר הפרדה ראשונה ואחרי כן את החלק השני.

<גיורא רום: זה לא עניין של מה בכך לחצות כבישים.

<גיורא רום: הברכה בזה שהתשתיות הורחבו יצרה סוגיות בתחומים אחרים.

<גיורא רום: הרשות צריכה להיות מסוגלת להתמודד פעם אחת כשהיא מזהה את זה בתכניות רוחביות וכל שנה להגדיר מה התכניות.

<גיורא רום: עוד מילה על העבודה עם המשרד.

<גיורא רום: המשרד הוא הרגולטור של התחבורה.

<גיורא רום: לא הרשות.

<גיורא רום: לכן הוא מחזיק בידיו את המפתח לכלי אולי אחד הכי משמעותיים, ואת יודעת את זה היטב, בממשל הישראלי, שאלה הן התקנות.

<גיורא רום: אנחנו הרי חיים לפי תקנות.

<גיורא רום: המשרד מוביל את כתיבת התקנות והעברתן בוועדות השונות או לחתימת השר.

קארין אלהרר: אתה דורך לוועדה על יבלות.

<גיורא רום: לא התכוונתי.

קארין אלהרר: אנחנו מקיימים כבר דיון שלישי - אדוני השר, אני אעדכן אותך – על נושא של תקנות.

קארין אלהרר: יש הרבה חוקים במדינת ישראל, הכנסת ברוך ה' מחוקקת את עצמה לדעת, אבל אין את המניואל.

קארין אלהרר: הרבה פעמים קיבלנו את הרשימה המסודרת.

<עוזי יצחקי: המשרד היה הראשון שהעביר.

קארין אלהרר: זה נכון וקיבלתם ברכות במהלך הדיון עצמו.

קארין אלהרר: זו רעה חולה במדינת ישראל.

קארין אלהרר: דוח מבקר המדינה מדבר על 175 סטים של תקנות חובה שטרם הותקנו במדינת ישראל.

קארין אלהרר: זאת אומרת, החוק נשאר אות מתה.

קארין אלהרר: דף.

ישראל כץ: לגבי כלי רכב, ביקשתי להכין את התקנות מראש.

<גיורא רום: לפני כשבועיים נפגשתי עם ראש אגף הרישוי ובשבוע הבא יש לי פגישה עם ראש אגף הרכב.

<גיורא רום: אני רוצה ללמוד גם את הפערים בנושא התקנות.

<גיורא רום: בסוף המשרד הוא המתקנן ולא הרשות.

<גיורא רום: לכן הרשות כשהיא תרצה לעשות מהלכים שהביטוי הסופי שלהם הוא סוג של חקיקה, נניח חקיקת משנה אפילו, היא מוכרחה לעבוד עם המשרד.

<גיורא רום: השורה התחתונה של דבריי.

<גיורא רום: נתתי את הגרסה הקצרה.

<גיורא רום: בסוף המבחן האמיתי לרצינות.

<גיורא רום: כשהתחלתי במהלך של רשות תעופה אזרחית, עת למדנו את הנושא, ראינו שלא משנה מה שאתה עושה, בבסיס יש שתי מלים שאם הן לא כתובות – את זה הבאנו מאמריקה – שם דבר לא יצלח.

<גיורא רום: זה נקרא פוליטיקל וויל.

<גיורא רום: אם הדרג הפוליטי לא מתייצב אחרי העניין בתמיכה מוחצת, שום חוק ותקנות לא יהיו.

<גיורא רום: ה-פוליטיקל וויל במקרה של הרשות יבוא לידי ביטוי בתקציב 2017.

<גיורא רום: תקציב 2017, גודלו ומבנהו, יהיה מבחינתי המבנה האם קיים בירושלים ה-פוליטיקל וויל כדי לתת לרשות את היכולת לנסות ולהוביל את כל הנושא בדרך חדשה.

קארין אלהרר: תודה רבה.

קארין אלהרר: אנחנו לקראת סיום.

קארין אלהרר: נציג אור ירוק רצה להתייחס.

קארין אלהרר: בבקשה אדוני.

<אילן גרודסקי: תודה רבה גברתי היושבת ראש.

<אילן גרודסקי: אני מבקש בשם עמותת אור ירוק לברך על קיומו של הדיון החשוב הזה, דיון שהוא אחד מתוך סדרת דיונים לאור הדוח של המבקר.

<אילן גרודסקי: אני מבקש גם לברך ולהוקיר את הפעלתנות של משרד התחבורה, של כבוד השר והאנשים שהנוכחות שלהם כאן מעידה על הרצינות ועל אופי ההתייחסות לדיון הזה ולשני הנושאים שמונחים כאן לפנינו.

<אילן גרודסקי: ברשותך, נקודה אחת.

<אילן גרודסקי: באשר לדבריו של כבוד השר על תקציב הרשות.

<אילן גרודסקי: ב-2008 הועמדו לרשות 550 מיליון שקלים וזה היה בהמשך להחלטת ממשלה.

ישראל כץ: הסכום הזה לא היה קיים.

ישראל כץ: זה פשוט דבר תיאורטי.

<אילן גרודסקי: תודה אדוני.

<אילן גרודסקי: בנושא של מדדי הבטיחות.

<אילן גרודסקי: אנחנו מצטרפים לברכות שהשר בירך כאן על מעמדה של המדינה בדירוגים השונים אבל אנחנו חייבים לצד זה לזכור שהיפגעות הולכי הרגל, שליש מההרוגים במדינת ישראל הם הולכי רגל, ואנחנו נמצאים במקום לא טוב בדירוג הבינלאומי.

<אילן גרודסקי: באשר למיפוי של חברת נתיבי ישראל, הפרוגרמה ביחד עם צה"ל על מחנות צה"ל, אנחנו מברכים על כך.

<אילן גרודסקי: אנחנו מלווים בסוג של ביקורת ועשייה אזרחית 25 אתרים כאלה זו השנה השלישית ואנחנו שמחים שאחד מהם כבר הבשיל והסתיים והשאר בטיפול.

<אילן גרודסקי: תודה רבה.

קארין אלהרר: תודה לך.

קארין אלהרר: משרד הביטחון, צה"ל, אתם מיושרים עם נתיבי ישראל.

<צביקה קרמן: אמרתי את זה בפעם הקודמת.

<צביקה קרמן: הסקירה של ניסים מעידה כאלף עדים.

קארין אלהרר: מעולה.

קארין אלהרר: אני רק רוצה לסגור פינות ולדעת שהכול מתואם.

קארין אלהרר: אני רוצה לסכם את הדיון.

<צבי ורטיקובסקי: ברשותך.

קארין אלהרר: בוודאי.

<גיורא רום: צבי, אל תיקח את זה באופן אישי.

<צבי ורטיקובסקי: אם אתה כבר מעיר את זה, אנחנו בעלי ניסיון.

<צבי ורטיקובסקי: ברגע שמשרד מבקר המדינה לא מתבטא בשפתך, כנראה עבודת הביקורת לא כל כך שווה.

<גיורא רום: לא מושלמת.

<צבי ורטיקובסקי: יש לי הפתעה בשבילך.

<צבי ורטיקובסקי: כל מה שאמרת מופיע בדוח הביקורת, גם הקודם וגם זה שבדרך.

<צבי ורטיקובסקי: כנראה אנחנו צריכים ללמוד להתבטא בשפתך כי אחרת הדברים כנראה אצלך נראים ומתקבלים ואתה גם מגיב אחרת, אבל זה לא מרכז הדיון וזה לא הנושא העיקרי ואני רוצה להתייחס לעיקר מבחינתי.

<צבי ורטיקובסקי: משרד מבקר המדינה, עת עשה את הדוח הראשון וגם את הדוח שנמצא בתהליך הביקורת, ראה לפניו כוונה של מחוקק להקים גוף שירכז מאמצים ויאגם משאבים ויגרום עם חזון וייעוד להתמודדות בצורה מסיבית ומרוכזת עם כל הסוגיה של תאונות הדרכים, ולהתמודד אתה על מנת להגיע לאיזושהי תוצאה אפקטיבית בראייה מערכתית ולגרום למצב שיהיה תיאום, שיתוף פעולה והפריה הדדית בין כל הגופים.

<צבי ורטיקובסקי: לצערי אנחנו ראינו בדוח הקודם והצבענו על כך שהמנגנון הזה כנראה לא כל כך עובד.

<צבי ורטיקובסקי: המנגנון הזה או המודל הזה כנראה טעון תיקון ושיפור.

<צבי ורטיקובסקי: כפי שאמר כבוד השר, לא מדובר כאן בפירוק סמכויות מגופים אחרים אלא כנראה מדובר באיזשהו צורך למצוא דרך אפקטיבית לתיאום ולשיתוף פעולה אמיתי וממשי.

<צבי ורטיקובסקי: הדברים נכונים גם בתחום התקציב, גם בתחום השפיטה, גם בתחום החינוך וגם בנוגע לשיתוף הפעולה עם משרד התחבורה עצמו.

<צבי ורטיקובסקי: אנחנו גם ראינו שבתוך הרשות לבטיחות בדרכים יש בעיות של תפקוד, החל במוסדות המנהלים של הרשות וזה מתחיל מראש הרשות, ממועצת הרשות, דרך המנכ"ל ודרך המנגנון, מוקדי הידע ומוקדי המידע שלא כל כך מתפקדים.

<צבי ורטיקובסקי: לכן אנחנו מצאנו לנכון להצביע אז על זה ולצערי תמונת המצב שהולכת ומצטיירת מהדוח שנמצא בתהליך ההכנה, כנראה היא לא הרבה יותר טובה.

<צבי ורטיקובסקי: לכן זה מחייב כאן מאמץ נוסף ומיוחד לבוא ולראות איך משנים את המודל ואיך מקימים מנגנון שיהיה אפקטיבי ושישיג את החזון ואת הייעוד שעומד ביסוד כל הרעיון הזה כי תמונת המצב בנוגע לתאונות הדרכים היא תמונה קשה ובהחלט יש מקום לשיפור, ואם מותר לי לומר בנימה אישית, אני חושב שאפשר להפחית את מספר תאונות הדרכים.

<צבי ורטיקובסקי: ברשותך גברתי היושבת ראש, הייתי רוצה להקדיש כמה משפטים לתכניות שנראות לטווח הקרוב, לחודש הזה.

<צבי ורטיקובסקי: כנראה זה הדיון האחרון בו אני מופיע כנציג משרד מבקר המדינה.

<צבי ורטיקובסקי: אני פורש בסוף החודש.

<צבי ורטיקובסקי: החלטתי קצת מוקדם, לפעמים צריך להחליט לנשום אוויר.

<צבי ורטיקובסקי: בהזדמנות הזאת אני רוצה להודות לוועדה לענייני ביקורת המדינה, ליושבת הראש הנוכחית וגם ליושבי הראש הקודמים של הוועדה.

<צבי ורטיקובסקי: היה לי לכבוד ולעונג לשרת בשם משרד מבקר המדינה את הוועדה הזאת, את הכנסת.

<צבי ורטיקובסקי: למיטב ידיעתי והבנתי שלמדתי אותה בעשרות שנים בהן אני משרת במשרד מבקר המדינה, זאת ועדה חשובה שיש לה ייעוד גדול.

<צבי ורטיקובסקי: הממשל במדינת ישראל, בהחלט יש מקום לשיפור, יש מקום לגרום ליותר תיקון של ליקויים של ביקורת והתפילה שלי אולי היא תפילה בדומה לתפילתם של רופאים שיהיו פחות מחלות והיא שיהיו ככל האפשר פחות ליקויים כדי שנצטרך לכתוב ככל האפשר פחות דוחות ביקורת.

<צבי ורטיקובסקי: רצוי היה להיות במצב הזה.

<צבי ורטיקובסקי: אני מודה על שיתוף הפעולה ועל ההזדמנות שניתנה לי גם להופיע ולהגיע לדיונים האלה.

<צבי ורטיקובסקי: אני גם מוקיר ומעריך כמובן את פעולתם של גופי הביקורת והייתי לאורך השנים אחראי לביקורת המדינה, כולל משרד התחבורה, ואני חושב שבאמת היה שיתוף פעולה טוב עם משרד התחבורה והייתה פתיחות, אבל באותה מידה גם הייתה פתיחות ושיתוף פעולה מגופים אחרים.

<צבי ורטיקובסקי: זה לא אומר שלא היו פה ושם גופים שעשו ועושים לנו חיים קשים, אבל אולי זה טבעה של מערכת.

<צבי ורטיקובסקי: בסך הכול אני חושב שיש רצון לשפר ולתקן ליקויים.

<צבי ורטיקובסקי: תודה רבה.

קארין אלהרר: תודה רבה.

קארין אלהרר: בהצלחה.

קארין אלהרר: גל, בבקשה.

<גל שפון: בוקר טוב לכולכם ותודה רבה על הדיון החוזר.

<גל שפון: תודה רבה שהזמנתם אותי.

<גל שפון: אני שמח לשמוע על ההתקדמות בנושא שהעליתי בנושא מעברי החציה.

<גל שפון: אני רק רוצה להזכיר שבפעם הקודמת העברנו שבעים בסיסים ולא חמישים.

<גל שפון: אל תשכחו את העשרים הנותרים.

<גל שפון: תודה רבה לכולכם על הנכונות.

<גל שפון: הראיתם שאתם כן קשובים לאזרחים וכן אפשר לפנות אליכם ואנחנו יכולים לקדם תהליכים.

<גל שפון: כולנו כאן כדי להציל חיים.

<גל שפון: תודה רבה לכם.

קארין אלהרר: תודה.

קארין אלהרר: אני רוצה להודות לאדוני השר על שהגעת ונכחת במשך כל הדיון.

קארין אלהרר: זה חריג בנוף.

קארין אלהרר: הכי חשוב, הבאת בשורות טובות.

קארין אלהרר: אני רוצה להודות לאדוני המנכ"ל, למנכ"ל נתיבי ישראל, למנכ"ל הרשות.

קארין אלהרר: בסוף אני חושבת שגם הוועדה כאן אין לנו עניין להתנגח, אין לנו עניין להיכנס לקונפליקטים מיותרים.

קארין אלהרר: יש לנו עניין שהדברים יעבדו לטובת האזרחים.

קארין אלהרר: אני חושבת שכאן הייתה דוגמה, בעיני מופלאה, לשיתוף פעולה סימביוזי בין פניית אזרח, הוועדה ומשרד רציני שדוחף ועובד ושר שמנחה בלי להסס לתיקון הליקויים.

קארין אלהרר: אני באמת רוצה לברך גם את משרד הביטחון ואני מייחלת לשיתוף פעולה הדוק גם עם המשרדים האחרים.

קארין אלהרר: בסוף אני רואה את זה כאן מדי יום בוועדה, אדוני.

קארין אלהרר: שיתוף פעולה הדוק בין משרדים מייצר תוצאות טובות בהרבה עבור האזרחים ובעיני זה עקב אכילס של עבודת הממשלה.

קארין אלהרר: אני באמת מייחלת ליום שבו זה לא יהיה איזה חריג בנוף אלא הכלל.

קארין אלהרר: אני רוצה להודות לך, צבי.

קארין אלהרר: אנחנו מכירים שנה מאז התחלתי את עבודתי כאן כיושבת ראש הוועדה.

קארין אלהרר: תחסר לי מאוד, ולוועדה, עם ההערות החדות והשנונות שלך.

קארין אלהרר: אני רוצה להודות לך על פועלך לאורך כל השנים ובייחוד על התקופה שאני כאן בוועדה.

קארין אלהרר: זה ממני ומכל צוות הוועדה.

<צבי ורטיקובסקי: תודה רבה.

קארין אלהרר: אני אבקש ממשרד התחבורה בתוך שבועיים לוח זמנים מסודר לטיפול בכל מוקדי הסיכון.

קארין אלהרר: אני מבינה שיש כבר רשימה מסודרת ובכללם גם הבסיסים עליהם דיברנו כאן.

קארין אלהרר: שוב אני רוצה לברך את וגם להודיע שהוועדה, אמרתי, עוקבת כל הזמן ולכן גם דיווח עדכני של מה כן הסתדר, נשמח תמיד לפרגן לכם.

קארין אלהרר: גם את סיכום הדיון מה-1 ביוני, כמו שאמרתי, תעבירו.

קארין אלהרר: בסוף שיתוף הפעולה גם ביניכם וגם הקשר עם הוועדה בהחלט יכול לסייע.

קארין אלהרר: אני רוצה להודות לכולם.

קארין אלהרר: אדוני השר, באמת, אין מילים.

קארין אלהרר: ברכות.

ישראל כץ: תודה רבה.

קארין אלהרר: תודה.

קארין אלהרר: הישיבה נעולה.